Teorija informacionog ratovanja | Srpskacafe\nTeorija informacionog ratovanja\nPonedjeljak, 1.02.2016., 12:32\nInformaciono ratovanje predstavlja novi oblik društvenih konflikata sa kojima se direktno ili indirektno napadaju informacioni sistemi koji time postaju cilj i objekat dejstava zaraćenih strana. Sredstva za informaciono ratovanje su novijeg datuma, kao i metodi tako da nemamo kompleksnu teoretsku osnovu ovog novog oblika ratovanja.\nKroz informaciono ratovanje imamo novi interaktivni pristup kako organizaciji tako i ciljevima i metodama. Ono predstvalja kompleksan kako pojam tako i sadržaj. Kompleksan je zbog toga što su orudja i oružja iz svakodnevne upotrebe, što se njime utiče, pored ostalog i na um protivnika, što je usmeren prema spoljnim i unutrašnjim protivnicima. Osnova informacionog ratovanja i njegov željeni efekat izražen je kroz uticaj i promenu onoga u šta protivnik veruje ili zna.\nŠto je protivnik više zavisan od informacionih sredstava i sistema u procesu svog rada i donošenja odluka, to je više ranjiv na uticaj prema njima od strane druge strane. Softverski virusi oštećuju samo one sisteme koji su visoko zavisni od softvera, protivelektronska borba se vodi protiv onih snaga koje se oslanjaju na elektronske uredjaje.\nU sistemima sa visokim tehnološko ekonomskim mogućnostima, skup ciljeva za informaciono ratovanje na strategijskom nivou je izuzetno širok. U njih se, pored ostalih, mogu ubrojiti telekomunikacije i svi oblici telefonije, senzori u kosmosu, komunikacioni relejni sistemi, automatska obrada za potrebe finansija, sistemi za proizvodnju i distribuciju energije, sistemi kulture bilo koje vrste kao i čitavi skupovi hardvera i softvera koji sačinjavaju ukupni informacioni potencijal.\nBORBENA PROCENA U INFORMATIČKOM DOBU\nInformaciono ratovanje je specifičan pristup oružanom konfliktu koji se usmerava na sistem rukovodjenja i koristi informacije u svim oblicima i na svim nivoima da bi se ostvarila odlučujuća vojna prednost. Ono je po svojoj prirodi i ofanzivno i defanzivo i kreće se od mera kojima se protivnik sprečava da koristi informacije do mera kojima se obezbedjuje integritet, raspoloživost i interoperatibilnost sopstvenih informacionih resursa.\nSam termin jasno ukazuje na usmeren način da se informacija iskoristi kao oružje, bez obzira da li se radi o političkoj, ekonomskoj ili vojnoj sferi.\nInformaciono ratovanje se realizuje od najvišeg nivoa komandovanja i upravljanja pa do poslednjeg personalnog računara i uključuje:\n– elektronsko bojište,\n– napadi na informacionu infrastrukturu,\n– industrijska špijunaža,\n– lična privatnost.\nIpak, veoma je važno da se napomene da i termin i njegova suština potiču iz vojnog okruženja i da je deo mračne i krvave aktivnosti koja se zove rat.\nInformaciono ratovanje u svojoj teoretskoj osnovi i praktičnim pokazateljima ima velike sličnosti sa osnovama neokortičkog ratovanja. U pravilu, nije neophodno i obavezno da se početak informacionog ratovanja podudari sa početkom otvorenog neprijateljstva. Ako se protivniku plasiraju neke od pretpostavki kao što su: ostaće bez saveznika, biće izložen jakim sankcijama, njegova ekonomska baza ne može da podrži dugotrajno ratovanje, oružane snage mu nisu spremne on svoje potencijale neće biti u mogućnosti da angažuje i mobiliše ni u minimalnom kapacitetu.\nSavremene države koje poseduju visoke tehnološko ekonomske mogućnosti u svojoj infrastrukturi raspolažu sa strategijskim informacionim sistemima koji su veoma slični, a time i izuzetno osetljivi na bilo koju vrstu sofisticiranog napada. U ovom slučaju posebno je moguć elemenat iznenadjenja na svim nivoima kao i postizanje ciljeva sa relativno malim angažovanim sredstvima i snagama.\nPoseban deo, a svakim danom i godinom sve važniji, ratovanja predstavlja informaciono ratovanje u svim svojim pojavnim oblicima ispoljavanja. Postoji nekoliko različitih oblika informacionog ratovanja:\n– ratovanje u sferi komandovanja i upravljanja koje je namenjeno za udare protivnika u “vrat i glavu”,\n– obaveštajno ratovanje koje se sastoji od projektovanja, zaštite i sprečavanja sistema koji teže dovoljnom saznanju da bi se uspešno ostvarila dominacija kako na bojištu tako i na ratištu,\n– elektronsko ratovanje koje obuhvata radio elektronske i kriptografske tehnike,\n– psihološko ratovanje u kojem se informacija koristi da bi se promenila svest kod čoveka,\n– “hakersko ratovanje” kojim se prevashodno ugrožavaju i napadaju računarski sistemi ,\n-“kiber” ratovanje u kojem se objedinjavaju svi mogući futuristički scenariji i rešenja.\nNezobilazna tema u razmatranju svakog budućeg sukobe jeste informaciono ratovanje a pojedinini teoretičari vojnih pitanja skoro da totemski ističu verovanje da informacione tehnologije transformišu sve društvene organizme. Svi su jednodušni u proceni da informaciona nadmoć obezbedjuje i prednost u ratu a ranije naglašavana industrijska nadmoć polako, ali sigurno, gubi na značaju.\nPokušaji da se jednoznačno definiše informaciono ratovanje su vrlo teški pošto se manifestacije iskazuju na veoma različite načine. Kratka definicija bi pretpostavila ulogu čitavog koncepta i bila bi prenaglašena.\nSuviše široka definicija ne bi uspela da otkrije bilo koje zajedničke spone sem očiglednih i jednostavnih da informaciono ratovanje uključuje dva pojma (informaciju i ratovanje). Komleksnost je veoma naglašena tako da su neki oblici ratovanja omogućeni napretkom informacione tehnologije, neke je ona promenila a na neke marginalno uticala\nInformaciono ratovanje iskazuje se kroz različite oblike, vrste i efekte koje ostvaruje na taktičkom, operativnom ili strategijskom nivou. Onaj ko prvi pravilno i blagovremeno upotrebi novu vrstu i oblik ima šansu da reši strategijski problem informacionim ratom.\nOblici, vrste i efekti informacionog ratovanja\nPrimenom novih tehnologija, savremenog naoružanja i vojne opreme suštinski i kvalitetno je promenjena informaciona i prostorna dimenzija ratovanja. Sam termin informacioni rat i elektronsko ratovanje prešli su put od pojma do suštine i sada predstavljaju značajan segment u teorijskoj misli i praktičnim realizacijama. Aktivnom, ali i stvaralačkom kombinacijom savremene informatičke tehnologije, digitalnih sistema veza i računarske obrade informacija otvorena je Pandorina kutija kombinacija strategema (ratnih lukavstava).\nInformacija nije, sama po sebi, medij ratovanja sem u najužem smislu reči (kada je reč o elektronskom ometanju i sl.). Osnovni smisao informaciong ratovanja je u obezbedjenju prevlasti koja ima potpuno isti, ako ne i veći značaj, od prevlasti u logističkom ili tehnološkom smislu.\n***ZABRANJENO JE PREUZIMANJE CIJELOG TEKSTA BEZ DOZVOLE REDAKCIJE. TEKST\nSE MOŽE PREUZETI DJELIMIČNO, UZ NAVOĐENJE IZVORA SA LINKOM NA SAJT\nSRPSKACAFE. SVAKO DRUGO PREUZIMANJE SMATRAĆE SE ZLOUPOTREBOM I PODLIJEŽE


Košarkaški savez Srbije – Kadeti pobedili Hrvate u Sakariji\nEvropsko prvenstvo za žene 2019\n30 januara 2019\nKadeti pobedili Hrvate u Sakariji\nSRBIJA – HRVATSKA 83:77 (27:16, 24:18, 21:20, 11:23)\nSRBIJA: Belić 16 (9 sk), Dabović 2 (5 sk), Popović 2, Petrović 15 (7 as), Milijašević 14 (3-3 za tri poena, 6 sk), Radovanović 12, Branković 16 (6 sk), Bošković 4, Marković, Mihailović 2, Jović, Topalović.\nU16 reprezentacija Srbije slavila je u trećem kolu tradicionalnog Međunarodnog kadetskog turnira u turskom gradu Sakarija u duelu sa reprezentacijom Hrvatske – 83:77.\nOd prvog minuta utakmice bila je evidentna razlika u kvalitetu, a naši kadeti su bili mnogo bolji u prvoj četvrtini koju su dobili sa 27:16. Druga deonica nije promenila odnos snaga, pa je u 17. minutu bilo velikih 47:31, a na poluvremenu 51:34\nHrvati su sve vreme pokušavali da uhvate priključak i u 23. minutu smanjili na 41:53. Ipak, naš tim se brzo ponovo odlepio i imao ubedljivu prednost, koja je u finišu treće četvrtine iznosila i „plus 20“ (72:52, 30. minut).\nU samoj završnici meča kadeti Srbije su malo popustili, pa su Hrvati znatno ublažili poraz na konačnih 83:77.\nU četvrtak 31. januara kadeti Srbije u četvrtom kolu turnira u Sakariji igraju protiv Turske U16 u 16.30 sati.\nSvečana večera za učesnike turnira u Šenjangu\nDoček za našu reprezentaciju u Šenjangu\nSeniori otputovali u Kinu\nSofija, EP U16 “B” divizije: Srbija – Slovenija 51:72\nBasketaši u Vrnjačkoj Banji


Faktor | Disciplinska komisija FSBiH "odgovorila" na divljanje navijača na Pecari\nDisciplinska komisija FSBiH "odgovorila" na divljanje navijača na Pecari\nObjavljeno: 07.10.2019. u 16:21\nNemile scene na Pecari tokom utakmice Široki Brijeg - Sarajevo\nOdluku smo donijeli koncenzusom, a pored izvještaja delegata imali smo uvid i u videomaterijal, kazao je Roso\nOvu odluku za Faktor je potvrdio Josip Roso, predsjednik komisije.\n- Odlučili smo da Široki Brijeg naredne dvije utakmice igra bez prisustva navijača, a klub je kažnjen sa 3.000 KM. Odluku smo donijeli koncenzusom, a pored izvještaja delegata imali smo uvid i u videomaterijal - kazao je Roso.\nIncident na Pecari dogodio se u srijedu, u utakmici osmine finala Kupa BiH, kada je meč Široki Brijeg - Sarajevo (3:2) bio i prekinut na 22 minute zbog divljanja navijača domaćeg tima, koji su sa ispoljavali govor mržnje, a u drugom poluvremenu pogodili su i Anela Hebibović, fudbalera gostujućeg tima, zbog čega je utakmica bila i prekinuta.\nTakođer, Takmičarska komisija N/FSBiH prijavila je nekoliko fudbalera Sarajeva, zbog kršenja Kodeksa ponašanja (izjave u medijima), ali odluke nisu donesene, jer će se tražiti i očitovanje prijavljenih. Uz to, zatraženo je da se izjasne i dvojica fudbalera FK Sarajevo koji su nakon utakmice vrijeđali delegata utakmice Lazara Martinovića.\nTreba napomenuti da je DK kaznila i Petra Franjića, fudbalera Širokog Brijega, koji je dobio crveni karton. On će "zbog nasilničkog ponašanja" pauzirati pet utakmica, a platit će i novčanu kaznu u iznosu od 500 KM.\nOd ostalih odluka, treba naglasiti da je Disciplinska komisija zbog korištenja pirotehničkih sredstava u utakmici Borac - Željezničar, na dvije utakmice "zatvorila" sjevernu tribinu Gradskog stadiona u Banjoj Luci.\nNK Široki BrijegFK SarajevoDisciplinska komisija N/FSBiH\nMarinović: Velež je kvalitetna ekipa i zaslužuje bolji plasman\nŽeljo razbio Mladost i primakao se Sarajevu\nTužna vijest sa Pecare\nMusa odredio kandidate za mečeve sa Slovačkom


Fudbalski kamp “Koroman” šansa za mlade fudbalere sa Sokoca | Trebevic.net\nFudbalski kamp “Koroman” šansa za mlade fudbalere sa Sokoca\nNa Međunarodnom dječijem fudbalskom kampu “Koroman” na Jahorini u organizaciji nekadašnjeg reprezentativca Jugoslavije Ognjena Koromana, sa Sokoca će učestvovati oko 100 mladih fudbalera iz Omladinskog fudbalskih klubova “Glasinac 2011” i “Sokolac”, uz podršku opštine Sokolac.\nNačelnik opštine Sokolac Milovan Bjelica razgovarao je danas sa Koromanom o učešću djece iz ova dva kluba na međunarodnom fudbalskom kampu na Jahorini koji počinje 1. jula.\nNekadašnji fudbalski reprezentativac Jugoslavije rekao je novinarima da će dječiji kamp značiti mnogo za ovaj kraj, Pale, Sokolac, Sarajevo, za čitavu regiju, za ljude koji vole sport, vole fudbal i za olimpijsku planinu Jahorinu.\n“Kamp će početi sa radom 1. jula, ali s obzirom da već do sada imamo dosta prijava nadam se da će biti produžen za sedam dana, tako da već možemo reći da će trajati do 14. jula ukoliko bude ovoliko interesovanje kao do sada”, najavio je Koroman.\nOn je naglasio da nikada nije javno govorio o pomoći koju je pružio narodu u BiH tokom minulog rata i nakon toga, ali je ponosan na to da je i putem sporta pokušao da pomogne mnogo svom zavičaju.\n“Koliko sam u tome doprinio neka sude drugi, ali sam sigurno oformio mnoge škole fudbala i finansirao na Palama, pomogao i drugim školama fudbala i mnogim sportistima iz ovog kraja”, rekao je Koroman.\nOn je najavio da će promoteri Fudbalskog kampa “Koroman” na Jahorini biti najveće fudbalske legende Savo Milošević, Mateja Kežman, Milan Lane Jovanović, Perica Ognjenović, Saša Ilić, Nenad Jestrović, Vladimir Petrović Pižon, Miloš Šestić, Zdravko Borovnica, direktori omladinskih škola “Crvene zvezde Dragan Mladenović i “Partizana” Vanja Radinović.\nPrema riječima Koromana, biće to skup ozbiljnih fudbalskih radnika iz Srbije koji će najbolje promovisati sport i fudbal među najmlađim fudbalerima.\nKoroman je izjavio da planira da u jednom periodu pozove i predstavnike sarajevskih timova “Željezničar” i “Sarajevo” da pošalju svoje skaute, trenere i ljude iz tih klubova da prisustvuju ovom kampu.\nOn vjeruje da će na kampu biti i oko 200 dječaka iz Sarajeva.\nNačelnik Bjelica posjetio je da nekadašnji reprezentativac Jugoslavije Ognjen Koroman nikada nije zaboravio kraj iz koga je potiče, te naveo da je njegova uspješna fudbalska karijera započeta u sarajevskom “Željezničaru”, a potom nastavljena u nekoliko klubova od kojih je najviše uspjeha postigao u “Crvenoj Zvezdi”, gdje i sada radi kao skaut za ovaj srpski fudbalski tim.\nBjelica je sa predstavnicima Omladinskog fudbalskog kluba “Glasinac 2011” i pionirima ovog kluba razgovarao o uslovima boravka u ovom kampu i mogućnostima učenja fudbalskih vještina od velikih imena koja će gostovati u tom periodu na Jahorini.\n“Ja ću stati uz sve vas radi angažmana i učešća na ovom kampu, tim prije što Sokolac ima priliku da organizuje svakodnevni prevoz za učesnike do Jahorine i nadam se podršci privrednika ove lokalne zajednice”, istakao je Bjelica.\nOn je naveo da će razgovarati sa roditeljim djece koja žele da učestvuju na Međunarodnom dječijem fudbalskom kampu o detaljima i mogućnostima snošenja troškova, s obzirom da prema podacima kojima raspolaže, sedmodnevno učešće na tom kampu košta oko 220 evra.\nIgrač i trener u omladinskom fudbalskom klubu “Glasinac” Miloš Pajević zahvalio je nekadašnjem reprezentativcu Ognjenu Koromanu što je posjetio Sokolac i ovaj fudbalski klub.\n“Mi ćemo se uz pomoć načelnika opštine i roditelja djece koja treniraju u našem klubu potruditi da pošaljemo što više talentovane djece na Jahorinu kako bi od velikih fudbalskih imena kao što je i sam Koroman naučili mnogo o ovom sportu”, rekao je Pajević.\nOn je istakao da u ovom sokolačkom fudbalskom klubu ima 50 dječaka koji treniraju i petnaestak talentovani dječaka, “od kojih će možda neko bar upola imati sjajnu karijeru kao Koroman”.\nI u Fudbalskom klubu “Sokolac” ima oko 50 dječaka koji treniraju fudbal i njima će biti ukazana prilika da učestvuju na Fudbalskom kampu “Koroman” na Jahorini, rečeno je na ovom sastanku.


U Bjelorusiji uhapšeno 3.000 ljudi, Lukašenko tvrdi da su protesti orkestrovani - Glas Srpske\nSrna, Tanjug 10.08.2020 15:12\nMINSK - Bjeloruski predsjednik Aleksandar Lukašenko izjavio je danas da su sinoćni protesti u njegovoj zemlji orkestrovani u telefonskim pozivima iz Poljske, Velike Britanije i Češke.\n- Pratili smo pozive iz inostranstva. Pozivi su stigli iz Poljske, Velike Britanije i Češke da bi se kontrolisale, izvinite na izrazu, ovce: oni ne shvataju šta rade i lako ih je kontrolisati - rekao je Lukašenko, a prenijela agencija Belta.\nLukašenko je rekao na sastanku sa Sergejem Lebedovom, predsjednikom posmatračke misije Zajednice nezavisnih država na predsjedničkim izborima, da su ruski, poljski i ukrajinski građani pokušali da učestvuju u masovnim protestima u Bjelorusiji.\nOn je rekao da je Poljska "pokušala da vuče konce" i da je siguran da ovo nije ukrajinska državna politika, ali da su došli ljudi "opsjednuti Majdanom".\n- Nažalost, došli su i ljudi iz Rusije - rekao je Lukašenko, a prenosi TASS.\nOn je obećao da će spriječiti događaje poput onih na Majdanu u Kijevu i da će uputiti prikladan odgovor na pokušaje razbijanja zemlje.\n- Oko 3.000 ljudi uhapšeno je tokom protesta u Bjelorusiji nakon što je aktuelni predsjednik Aleksandar Lukašenko osvojio novi mandat na jučerašnjim izborima - izjavila je danas portparol Ministarstva unutrašnjih poslova Olga Čemodanova.\nPrema njenim rečima, 1.000 ljudi uhapšeno je u Minsku, a 2.000 u drugim dijelovima zemlje.\n- Tokom neodobrenih protesta povrijeđeno je 39 policajaca i više od 50 civila - rekla je Čemodanova.\nDodala je da su se sinoć i jutros demonstranti okupili u blizini glasačkih mjesta i na centralnim trgovima u 33 grada u Bjelorusiji.\nKako je danas saopštila predsjednica Izborne komisije, Lukašenko je na izborima osvojio 80,23 odsto glasova.\nNakon što su sinoć objavljeni prvi rezultati, hiljade građana Belorusije izašle su na ulice širom zemlje. Tokom protesta došlo je do sukoba sa policijom.


RTCG - Radio Televizija Crne Gore - Nacionalni javni servis :: Turizam i ekologija :: Studijska posjeta agencija iz Srbije Boki Kotorskoj\n14. 09. 2021. 22:16 >> 22:18 0\nStudijska posjeta agencija iz Srbije Boki Kotorskoj\nStudijska grupa turističkih agencija iz Srbije od 12. do 16. septembra je u posjeti Tivtu, Kotoru i Herceg Novom.\nPredstavnici agencija Kon Tiki, Big Blue, Odeon World Travel, Ponte Travel, Eurojet, Travel Partner, Olympic Travel i\nkompanije Gazprom Neft, su u posjeti Crnoj Gori u organizaciji turističkih organizacija Kotora, Herceg Novog i Tivta, zajedno sa nacionalnom avio kompanijom Air Montenegro, i u saradnji sa TU magazinom (Turizam i ugostiteljstvo) iz Beograda.\nAgencije će tokom boravka biti u prilici da se upoznaju sa turističkom ponudom ova tri grada. Prema programu boravka posjetiće nautička naselja Porto Montenegro, Luštica Bay, Portonovi, upoznaće se sa ponudom hotela u okviru ovih naselja (One&Only, Chedi Luštica Bay, Regent Porto Montenegro), kao i ponudom hotela Palma, Nikki Beach, Blue Kotor Bay,\nCattaro, Lazure, Palmon Bay.\nKako prenosi Mediabiro, agencije iz Srbije su pokazale interesovanje za organizaciju posjeta i tokom perioda van sezone, kako individualnih turističkih putovanja, tako i poslovnih putovanja. Istakli su da Boka Kotorska raspolaže sa izuzetnom ponudom, koja je posljednjih nekoliko godina značajno unaprijeđena i da može da privuče i najzahtjevniju klijentelu.\nDanas je u Kotoru, u hotelu Cattaro, održana i radionica sa turističkom privredom za područje Boke Kotorske na kojoj su predstavnici privrede razmijenili informacije sa agencijama iz Srbije i dogovorili buduću saradnju. Nakon radionice upriličen je i sastanak u Herceg Novom, u hotelu Lazure, sa predstavnicima Air Montenegro i hotelijerima na kojem\nse razgovaralo o kreiranju paket aranžmana koje će uključivati avio karte na relaciji Beograd – Tivat i smještaj u hotelima.\nOvo je jedna od aktivnosti koju turističke organizacije Kotora, Herceg Novog i Tivta rade na promociji ponude destinacije za period postsezone 2021, ali i sezone 2022.godine. U narednom periodu planirane su posjete medija i nastavak aktivnosti na boljoj promociji ponude gradova kako na tržištu regiona, tako i na međunarodnom tržištu.\nBoka Kotorska Turističke agencije\nZainteresovani za razvoj javnog prevoza morem\nUz otvorene granice projekcija Vlade realna\nTurska jedini novogodišnji aranžman u ponudi agencija\nPomoć Vlade turizmu nedovoljna\n19:47 "Namjera bila da skrenemo pražnju da moraju više da rade"


muzika – BeoWiki.com\nHome / Tag Archives: muzika\nManifestacija „Beogradska zima“ do 31. januara\n6. decembra 2017.\tAktuelno u Beogradu Komentari su isključeni na Manifestacija „Beogradska zima“ do 31. januara\nBeograđani i gosti Beograda od 1. decembra do 31. januara uživaće u bogatom i raznovrstnom programu u okviru „Beogradske zime” na više lokacija i sa više različitih tematika, najavila je gradska sekretarka za kulturu Ivona Jevtić gostujući na TV Hepi. Prema njenim rečima biće organizovane muzičke i zabavne radionice za …\n6. oktobra 2017.\tDešavanja u gradu, Koncerti Komentari su isključeni na Muzički vodič od 6. do 12. oktobra\n6. oktobar- “Franc List Fest” Prvi “Franc List Fest”, festival mladih talenata u klasičnoj muzici, održaće se 6. oktobra u Kaštelu “Ečka”.Specijalna gošća festivala je italijanska pijanistkinja Elisa Tomelini. Kao pijanističko čudo od deteta, Elisa je bila je hvaljena od istaknutih muzičara, pobeđivala na međunarodnim takmičenjima i odvek bila atipična …\n27. septembra 2017.\tDešavanja u gradu, Izložbe i festivali Komentari su isključeni na 52. Dečji oktobarski salon\n52. Dečji oktobarski salon svečano će biti otvoren 30. septembra u 12h u Muzeju primenjene umetnosti pod sloganom „Muzika je najbolja“. Kako poručuju organizatori, ovogodišnji slogan inspirisan je činjenicom da je muzika važan segment našeg života. Od najranijeg uzrasta, čak i u prenatalnom periodu, ona neposredno utiče na naše raspoloženje, …\n26. septembra 2017.\tDešavanja u gradu, Uskoro u bioskopima Komentari su isključeni na KOKO\n„Koko“ je novi animirani film iz čuvenoog Dizni/Piksar studija koji će biti prikazivan i kod nas. Za najmlađe, on će biti sinhronizovan, a objavljen je i prvi trejler. Uprkos decenijskoj zabrani muzike u njegovoj porodici, Migel (glas debitanta Entonija Gonzalesa) sanja da postane uspešni muzičar poput njegovog idola, Ernesta de …\n22. septembra 2017.\tDešavanja u gradu, Izložbe i festivali, Koncerti Komentari su isključeni na Muzički vodič od 22. do 28. septembra\nKao i svakog petka, za vas izdvajamo neke od najinteresantnijih muzičkih događaja koji nas očekuju narednih sedam dana: 22.9. – Hendrix day – Texas Flood & gosti U Bašti beogradskog SKC održava se Hendrix day, a za atmosferu će biti zaduženi Texas Flood i gosti. Džejms Maršal „Džimi“ Hendriks, …\n21. septembra 2017.\tDešavanja u gradu, Koncerti Komentari su isključeni na NOVA festival\nNova Festival – Festival nove umetnosti je višednevna umetnička manifestacija koja će se ove godine u saradnji sa Zadužbinom Ilije M. Kolarca održati i u Beogradu, u subotu, 7. oktobra. Tada su na programu dva koncerta: austrijski duo koji čine Katarina Klement i Martin Siewert i domaći sastav Orkestar Tušta …\nPomoć hitno potrebna FMU!\n14. septembra 2017.\tDešavanja u gradu, Koncerti Komentari su isključeni na Pomoć hitno potrebna FMU!\nBeogradske muzičke svečanosti, 49. po redu, otvoriće nastup slavnog ruskog hora „Glinka“ pod upravom Vladislava Černušenka, 11. oktobra u Kolarčevoj zadužbini. BEOGRADSKE muzičke svečanosti, 49. po redu, otvoriće nastup slavnog ruskog hora „Glinka“ pod upravom Vladislava Černušenka, 11. oktobra u Kolarčevoj zadužbini. Ulaznice za ovaj, kao i za preostala četiri …\nFestival muzičkog filma Paralelne vizije\n6. septembra 2017.\tDešavanja u gradu, Izložbe i festivali Komentari su isključeni na Festival muzičkog filma Paralelne vizije\nIgrani i dokumentarni muzički filmovi u bioskopu Doma omladine, 13-17. septembar. Drugo izdanje Festivala muzičkog filma – Paralelne vizije (Paralel Vision), donosi četiri igrana i pet dokumentarnih muzičkih filmova, novije svetske produkcije. Program će u sredu, 13.9, otvoriti intrigantan dokumentarac o čuvenom bendu OASIS (Supersonic), koji između ostalog i na …


Blokada Vlade SBK odgođena za petak - Klix.ba\nRadnici "Bratstva" Blokada Vlade SBK odgođena za petak\nBlokada Vlade SBK odgođena za petak\n31.1.2011. u 12:28\nRadnici novotravničkog preduzeća "Bratstvo" odustali su od blokade zgrade kantonalne Vlade u Travniku, koja je najavljena za danas, jer nisu na vrijeme najavili protest - potvrdila je Srni zamjenik predsjednika Sindikata ovog preduzeća Gordana Čurčić.\nOna je najavila da će protest biti održan u petak, 4. februara, kada će više od 300 radnika ovog preduzeća blokirati zgradu kantonalne Vlade, zahtijevajući pomoć u rješavanju svog socijalnog statusa.\n"Mi smo svoje pošteno zaradili i tražimo da se za 2.000 radnika uveže radni staž od naplaćenog duga iz Iraka u iznosu od 14 miliona dolara i da se izvrši blokada tog novca, kako bi premijer Vlade FBiH Mustafa Mujezinović i ministar energetike, rudarstva i industrije Vahid Hećo prestali da rasparčavaju naš krvavo zarađeni novac", rekla je Čurčić.\nOna je dodala da nijedan postignuti dogovor sa predstavnicima resornog ministratsva privrede u Srednjobosanskom kantonu nije urodio plodom.\n"Svi oni opravdavaju naše zahtjeve, a niko ne rješava. Glavni krivci za našu agoniju koja traje 17 godina su Mujezinović i Hećo. Oni su naš krvavo zarađeni novac u Iraku usmjerili kupujući mir u drugim preduzećima, a pogotovo Hećo u svoju firmu KTK Visoko", izjavila je Čurčić.


Unutrašnje zaduženje FBiH naraslo na 1,2 milijarde KM | Portal 072info\nUnutrašnje zaduženje FBiH naraslo na 1,2 milijarde KM\nDa Federacija BiH doslovno grca u dugovima, otkriva izvještaj Ministarstva finansija FBiH prema kojem je stvarno stanje zaduženosti većeg bh. entiteta na unutrašnjem planu do početka aprila iznosilo 825,2 miliona maraka.\nRiječ je o dugovima koje je stvorila vlast zadužujući se metodom emisije vrijednosnih papira, odnosno dugoročnim obveznicama u iznosu od 685,2 miliona KM te kratkoročnim trezorskim zapisima od 140 miliona KM.\nTo, međutim, nije sve, budući da se aktuelni saziv Vlade, kojim upravlja premijer Fadil Novalić, samo za jedan dan, odnosno na posljednjoj redovnoj sjednici održanoj 14. aprila, zadužio za dodatnih 430 miliona KM putem emisije vrijednosnih papira.\nOd toga se na trezorske zapise, dakle kratkoročno te izuzetno nepovoljno zaduženje, odnosi čak 320 miliona KM, a na obveznice 110 miliona KM.\nTako ukupno zaduženje Federacije na unutrašnjem planu u ovom momentu premašuje 1,2 milijarde KM! Ovaj iznos je, posebno nakon posljednjeg megalomanskog zaduženja izvršne vlasti FBiH, dostigao do sada nezapamćenu visinu.\nFaksimil izvještaja Ministarstva finansija FBiH\nInače, veliki dio ovih sredstava morat će se vratiti još u ovoj godini, budući da otplata zaduženja putem trezorskih zapisa ima izrazito kratke rokove, i to od tri mjeseca do pola godine. Također, otplata određenih zaduženja putem obveznica pada u toku ove godine.\nU izvještaju Ministarstva finansija FBiH također se navodi da se Vlada FBiH dijelom zaduživala i po dosta visokoj kamatnoj stopi, i do šest posto, što je posve neuobičajeno za zaduženja državnih struktura.\nA da privreda od emisije vladinih vrijednosnih papira nema apsolutno ništa, potvrđuje informacija da su na berzanskim transakcijama kupci uglavnom banke, koji na ovaj način na račun države prave ekstraprofit.\nS druge strane, ne postigne li aktuelna vlast ubrzo dogovor s Međunarodnim monetarnim fondom o novom stand-by aranžmanu, vraćanje dugova stvorenih na unutrašnjem planu bit će izuzetno otežano.\n825,2 miliona KM zaduženje do 1. aprila\n430 miliona KM dug stvoren na posljednjoj sjednici\n6 posto dijelom iznosila kamatna stopa\nPrijateljice koje svaka žena mora imati u životu\nAmel Ćurić i Magdalena Bogić u finalu X Factora: Rasturili u svojim ‘šestorkama’


Radovi na priključivanju Gold gondole Zlatibor na distributivni sistem električne energije započeli su na trafostanici na Zlatiboru, nakon što je Opština Čajetina izdala neophodne dozvole.\nDesetokilovoltni elektroenergetski kabl biće položen u dužini od 11.850 metara, od trafostanice na Zlatiboru do međustanice na kojoj će biti smešten glavni napojni centar za zlatiborsku panoramsku gondolu.\nNovi kablovod finansira Opština Čajetina, a radove izvode Hidromontaža iz Beograda i firma Elkoms, po svim standardima Elektroprivrede Srbije.\nPredsednik Opštine Čajetina Milan Stamatović, koji je obišao radove, još jednom je podsetio na sporost državnih institucija u izdavanju dozvola za preostale faze izgradnje najduže panoramske gondole na svetu.\n“Naša ministarstva opstruišu ovaj projekat. Peta faza u izgradnji gondole je završena, izvođači radova rade punom parom i mogu veoma brzo da završe kompletan projekat, ali nerazumi ljudi iscepkali su trasu žičare u pet faza, od kojih svaka zasebno zahteva dozvole.”\n“Ali mi im poručujemo da kao što nas neće ni loši vremenski uslovi zaustaviti, tako nas neće zaustaviti ni opstrukcija grupice ljudi koji koriste Srpsku naprednu stranku za svoje kriminalne radnje iza kulisa politicke borbe”, rekao je Stamatović.\nDirektorka JP Gold gondola Zlatibor Bojana Božanić očekuje da, ukoliko vremenski uslovi dozvole, radovi na izgradnji kabolovoda budu završeni u ovoj godini.\n20/05/2021 | 19:18\nNa jednoj od KABINA zlatiborske žičare biće i Đoković


Heroji u doba koronavirusa: Karatisti i balerine sa centralnog Kosova uprkos pandemiji nižu uspehe - Medija centar\nHeroji u doba koronavirusa: Karatisti i balerine sa centralnog Kosova uprkos pandemiji nižu uspehe\nPandemija koronavirusa promenila je planove kako sportskim tako i kulturnim ustnovama i organizacijama na Kosovu, zbog čega su bili prinuđeni da se prilagode novonastaloj situaciji ili u potpunosti obustave svoj rad. Međutim i uprkos tome karatisti i balerine sa centralnog Kosova nastavili su da osvajaju vredne nagrade i nižu uspehe. O svemu tome su u najnovijoj emisiji “Heroji u doba koronavirusa, govorili koordinatorka Škole baleta u Gračanici Snežana Petrović – Bursać i Milan Rašić, trener karate kluba “Senši” iz Lepine.\nKarate klub „Senši“ je osnovan pre 11 godina u Lepini i trenutno broji oko 50 aktivnih članova. Osnivač i trener ovog kluba Milan Rašić kaže da su se tokom pandemije koronavirusa sportski klubovi suočavali sa brojnim problemima – od potpune zabrane treniranja, do učešća na takmičenjima. Ipak, uspešno su kako kaže prebrodili sve poteškoće.


Onlajn nedelja za 292 miliona digitalno nepismenih Evropljana Onlajn nedelja za 292 miliona digitalno nepismenih Evropljana – Personal magazin\nOnlajn nedelja za 292 miliona digitalno nepismenih Evropljana\nU Srbiji 43,7% ili više od 3 miliona ljudi nikada nije koristilo računar, a 54,1% tj. gotovo 4 miliona ljudi nikada nije koristilo Internet. Telecentri Evrope, mreža organizacija koje promovišu…\nU Srbiji 43,7% ili više od 3 miliona ljudi nikada nije koristilo računar, a 54,1% tj. gotovo 4 miliona ljudi nikada nije koristilo Internet.\nTelecentri Evrope, mreža organizacija koje promovišu digitalnu pismenost, sprovode evropsku kampanju između 28. februara i 5. marta 2011. godine, sa ciljem da najmanje 100.000 ljudi koji ranije nisu koristili računar i Internet počnu da ga koriste. Telecentri, javne službe, biblioteke, nevladine organizacije i IT kompanije, škole širom Evrope okupiće se kako bi organizovali niz zanimljivih događaja, treninga i takmičenja i tako naglasili ključnu ulogu IT-a u današnjem društvu.\nTelecentri mogu biti nevladine organizacije, nezavisne agencije ili kompanije, biblioteke, škole koje pružaju edukaciju u oblasti računarskih veština relevantnih za “ekonomiju zasnovanu na znanju”, pristup Internetu i e-mejlu, i druge usluge i podršku u oblasti IT-a kako bi se zadovoljile osnovne potrebe stanovništva.\nNacionalni partner ove kampanje za Srbiju jeste IAN Međunarodna mreža pomoći (www.ian.org.rs). Menadžer IAN-a i član Upravnog odbora Telecentara Evrope, Ivan Stojilović, kaže: „Onlajn nedelja nastoji da motiviše što veći broj ljudi da koriste računar i budu onlajn i fokusirana je na one stanovnike Srbije koji ne koriste Internet. Naš cilj je da podignemo svesnost o važnosti digitalne uključenosti i digitalnih veština i da promovišemo pokret telecentara i teledomova širom Srbije“.\nKampanja je zvanično počela danas u Briselu u okviru događaja koji su organizovali Telecentri Evrope. Ovom prilikom Neli Kros, zamenica predsednika Evropske komisije i evropska komesarka za Digitalnu agendu, je klikom na onlajn brojač postala prvi učesnik ovogodišnje kampanje Onlajn nedelje. Ovim simboličnim gestom Evropska komisija pokazuje važnost i podršku Onlajn nedelji u okviru Evropske digitalne agende. Neli Kros je izjavila da „moramo da ostvarujemo ovu brojku (68.000 novih korisnika) svake nedelje tokom narednih pet godina kako bismo postigli cilj da prepolovimo broj Evropljana koji nikada nisu bili onlajn”.\nIAN poziva pojedince, organizacije civilnog društva, javne institucije i kompanije da se uključe u obeležavanje Onlajn nedelje 2011. tako što će posetiti sajt www.ian.org.rs i kliknuti na onlajn brojač. Cilj je u toku kampanje motivisati što više ljudi koji nikada nisu bili onlajn ili čak ni koristili računar da ostvare svoj prvi kontakt sa kompjuterom odnosno počnu krstarenje Internet prostorima.\nZa učesnike kampanje obezbeđene su i atraktivne nagrade na nivou Srbije i Evrope za najbolju fotografiju, video prilog, studiju slučaja i najinovativniju akciju koja promoviše digitalno uključivanje građana i građanki tj. korišćenje informaciono-komunikacionih tehnologija i pristup Internetu. Materijali kojima se konkuriše za nagrade mogu se slati na adresu [email protected] do 10. marta.\nU toku nedelje kampanje IAN koji je autorizovani ECDL test centar, obezbediće besplatno polaganje ispita za sve zainteresovane za sticanje Evropske kompjuterske vozačke dozvole koji se prijave telefonom 011 7617 197. Kampanju u Srbiji podržavaju Evropska unija i Microsoft u okviru projekta Klikni ka Evropi.\nOnlajn nedelja za 292 miliona digitalno nepismenih Evropljana was last modified: February 27th, 2011 by Redakcija\nECDLIANMeđunarodna mreža pomoćiOnlajn nedeljaTelecentri Evrope\nInternet društvene mreže – idealne za prevare?\nElektronska izložba o Ruđeru Boškoviću u Matici srpskoj


DRAMA U CENTRU - ŽENA HTELA DA SKOČI SA BOLNICE - Beograduživo.rs\nTrenutno ste naHome » DRAMA U CENTRU – ŽENA HTELA DA SKOČI SA BOLNICE\nDRAMA U CENTRU – ŽENA HTELA DA SKOČI SA BOLNICE\nBy NR InTeam on\t 2. маја 2021. Gradske vesti\nDanas se u centru grada odigrala prava drama kada je jedna žena pretila da će skočiti sa trećeg sprata bolnice Sveti Sava na Savskom trgu, prenose gradski mediji. Na lice mesta izašle su policijske patrole, vatrogasci i komunalna milicija.\nPolicija je brzo reagovala i obezbedila ženu koja je htela da skoči sa zgrade bolnice. Kako mediji prenose, oni su je uvukli sa ivice prozora u bolničku sobu, gde se nalazi na lečenju. Tokom incidenta nije bilo povređenih.\nPRETHODNA VESTTEŠKA NOĆ – TEŠKO POVREĐEN MOTOCIKLISTA, OBOREN PEŠAK\nSledeća vest UKIDA SE ROMING – SA KOJIM ĆEMO ZEMLJAMA MOĆI POVOLJNIJE DA TELEFONIRAMO?


UniCredit i Elicio obavili refinansiranje vetroparka vredno 53 miliona evra - Biznis i Finansije\nHome\tPromo\tUniCredit i Elicio obavili refinansiranje vetroparka vredno 53 miliona evra\nUniCredit Banka Srbija i Elicio Ali VE, kompanija u stopostotnom vlasništvu Elicio NV, uspešno su završile transakciju refinansiranja Vetroparka Alibunar od 42 MW koji snabdeva nešto manje od 30.000 domaćinstava strujom. Očekuje se da će zelena energija proizvedena ovim projektom smanjiti emisiju ugljen-dioksida (CO2) u Srbiji za skoro 95.000 tona godišnje. Snažna i uspešna saradnja dve kompanije naglašena je ovom transakcijom, pri čemu je UniCredit Banka potvrdila svoju poziciju lidera na tržištu u strukturiranju i finansiranju projekata vetroparkova u Srbiji.\nUniCredit Banka Srbija je vodeća banka za strukturiranje i jedini zajmodavac 53 miliona evra za refinansiranje, a takođe funkcioniše kao banka koja obezbeđuje račun i zaštitu od rizika za restrukturirani svop kamatnih stopa.\nKomentarišući transakciju, Nikola Vuletić, predsednik Izvršnog odbora UniCredit Banke Srbija, rekao je: „Ponosni smo što je Elicio još jednom prepoznao našu banku kao pouzdanog partnera za prvo refinansiranje operativnog vetroparka sprovedeno u Srbiji. Za nas ova transakcija predstavlja veoma važno postignuće, što još jednom potvrđuje naše liderstvo u oblasti finansiranja obnovljivih izvora energije u centralnoj i istočnoj Evropi. Ovo je jasan primer kako banke i sektor obnovljivih izvora energije mogu doprineti poboljšanju ukupne energetske bezbednosti i korišćenju obnovljive energije u Srbiji.“


Najmanji kameleon na svetu\nThere was a problem loading image 'images/slike/minileon.jpg'\nNajmanji kameleon na svetu pronađen je na Madagaskaru, prenose agencije.\nMinijaturni „brukesija mikra“ dostiže dužinu od samo 29 milimetara, a kao što možete videti na slici, može komotno da se smesti na glavu šibice.\nNaučnici iz Minhena predvođeni dr Frankom Glauom pažljivo su pretraživali prirodu na Madagaskaru preko noći, kako bi pronašli nove ili vrste za koje se mislilo da su nestale. Malecni kameleon jedan je od četiri nove vrste koje je ta misija pronašla.\nKameleon je primer „ostrvskog patuljka“, odnosno pripadnik vrste koja usled skučenih uslova za život evolucijom postaje sve manja.


Air Montenegro novi naziv brenda avio kompanije To Montenegro - PORTAL REVIJE FOKUS\nAir Montenegro novi naziv brenda avio kompanije To Montenegro\nApril 6, 2021 NY\tNo Comments\n“U procesu selekcije pristiglih ponuda za izbor imena stručni žiri nije imao dilemu, jer i po njihovim kriterijumima i po prijedlogu najvećeg broja građanki i građana ime brenda Air Montenegro predstavlja najbolji naziv za novu etapu i prepoznatljivi kontinuitet nacionalne avio kompanije”\nAir Montenegro je novi naziv brenda pod kojim će letjeti avioni avio kompanije To Montenegro.\n“Naziv brenda je verbalni iskaz koji za ulogu ima osnovnu identifikaciju brenda od strane javnosti i on se često razlikuje od naziva kompanije nosioca brenda. Postoji mnogo faktora koji utiču na kreiranje uspješnog brenda. Najvažniji od svih je pružanje kvalitetne usluge, ali značajnu ulogu igraju i ime i logo po kojim se kompanija prepoznaje”, navode iz kompanije.\nTo, dodaju, potvrđuje i podatak da je na adresu novog avioprevoznika stiglo preko 500 predloga za novi naziv i logo.\n“U procesu selekcije pristiglih ponuda za izbor imena stručni žiri nije imao dilemu, jer i po njihovim kriterijumima i po prijedlogu najvećeg broja građanki i građana ime brenda Air Montenegro predstavlja najbolji naziv za novu etapu i prepoznatljivi kontinuitet nacionalne avio kompanije”, ističu, prenosi Portal Luča.\nKvalitetno brendiranje, naglašavaju, treba da se oslanja na strukom vođeni, interdisciplinarni proces.\n“Izbor vizuelnog identiteta, koji je sam po sebi bio mnogo teži zadatak, kako za realizaciju, tako i stručnom žiriju za odabir, nije sa aspekta tehničke primjenjivosti i specifikacija prepoznat u ponuđenim rješenjima. Zato je kompanija To Montenegro odlučila da raspiše međunarodni nagradni konkurs za izradu loga”, piše u saopštenju.\nMeđunarodnim konkursom ujedno počinje i globalna marketinška promocija brenda Air Montenego i cilj je da odabrano rješenje vizuelnog identiteta bude ambasador Crne Gore i na nebu i na svjetskim aerodromima.\nTags: “To Montenegro”Air Montenegrobrendnovi naziv\nPrethodna priča Premijer traži, ministar neće, DF ne da: Krivokapić presjekao, smjena Leposavića zavisi od DPS\nSledeća priča EU upoznata sa inicijativom za smjenu Leposavića, osuđuju negiranje i relativizovanje genocida\nLopov je ušao u auto dok je vlasnica točela gorivo: Ono što je uradila ostaviće vas bez daha (VIDEO)\nCetinje: Povrijeđeno 60 osoba, od kojih 20 policajaca, četvorica prebačena u bolnicu\nNY\tSeptember 5, 2021


TERMOELEKTRANE, NAJČEŠĆE, NEARGUMENTOVANO OPTUŽENE | SRNA\nTERMOELEKTRANE, NAJČEŠĆE, NEARGUMENTOVANO OPTUŽENE\nIstraživanja pokazuju da su lebdeće čestice promjera manjeg od 10 mikrometara /PM10/ štetne za zdravlje, ali su još štetnije čestice promjera 2,5 mikrometara, jer zbog ovako malih dimenzija prodiru duboko u pluća i dugo se tamo zadržavaju, pokazuju zdravstvena istraživanja.\nBIJELJINA, 21. JANUARA /SRNA/ - Predsjednik Saveza inženjera rudara i geologa Republike Srpske Cvjetko Stojanović tvrdi da ne postoje relevantni podaci na osnovu kojih bi se moglo zaključiti koji je udio termoelektrana, toplana ili energana, koje koriste ugalj kao gorivo, u ukupnoj emisiji štetnih gasova.\n"Brojni su izvori zagađenja vazduha, a njihov sastav i broj prvenstveno zavise od stepena razvijenosti društva, odnosno društveno-ekonomskih mogućnosti konkretnog područja" - navodi Stojanović.\nOn napominje za Srnu da su, osim prirodnih /erupcije vulkana, pustinjska i kosmička prašina, te gasovi, koji nastaju u velikim akvatičnim sredinama, kao što su okeani i velika jezera/, najznačajniji izvori zagađenja vazduha i antropogenog porijekla /stvorenog ljudskom djelatnošću/.\n"Izvori tog zagađenja su veliki industrijski objekti poput termoelektrana, energana, toplana, individualnih ložišta, koji spadaju u stacionarne izvore zagađenja, te razna vrsta vozila, kao i veliki broj kućanskih aparta koji spadaju u kategoriju nestacionaranih zagađivača", precizira Stojanović.\nZdravstvena istraživanja pokazuju da su lebdeće čestice promjera manjeg od 10 mikrometara /PM10/ štetne za zdravlje, ali su još štetnije čestice promjera 2,5 mikrometara, jer zbog ovako malih dimenzija prodiru duboko u pluća i dugo se tamo zadržavaju.\n"Čestice veće od 10 mikrometara uglavnom se zadržavaju u nosu, ustima i grlu. Važno je znati da lebdeće čestice nisu jedinstvene po sastavu, nego zavise od izvora, a neke mogu biti vrlo štetne i kancerogene. Ako takve čestice na sebi nose neke problematične spojeve, na primjer teške metale, one mogu uzrokovati zdravstvene problem", upozorava Stojanović.\nOn naglašava da je domaće, a i regionalno zakonodavstvo usvojilo standarde, metode mjerenja kao i preporuke sa propisima EU.\n"Stručna javnost ističe da povišene vrijednosti lebdećih čestica u vazduhu nisu dramatične, mada se ne mogu nazvati bezopasnim", ističe predsjednik Saveza inženjera rudara i geologa Republike Srpske.\nStojanović podsjeća da su mišljenja eksperata prilično suprotstavljena, počevši od toga da jedni smatraju kako je glavni uzrok klimatskih promjena, odnosno emisije štetnih gasova, rad termoletreana, toplana i eletrana, do onih koji zastupaju stav da su uzroci mnogostruki.\n"U moguće uzroke spadaju i položaj Zemlje u odnosu na svoju osu, erupcije vulkana, periodične pojave na zemlji, krčenje šuma, velike životinjske farme... Neki eksperti smatraju da je udio termoelektrana, po redu veličine, od jedan do dva odsto u ukupnoj emisiji štetnih gasova", napominje on.\nTeško je reći, kaže Stojanović, ko je u pravu u vezi sa ovim pitanjem, ali se sa sigurnošću može navesti da su uzroci mnogostruki, te da je priča o obnovljivim izvorima energije prilično izlobirana, a da se termoelektrane najčešće neargumentovano optužuju za navedene pojave.\nOn objašnjava da je "RiTE Ugljevik" ekološka pitanja riješila izgradnjom postrojenja za odsumporavanje i novim filterskim postrojenjem, a ogroman značaj pridaje se i rekultivaciji degradiranih površina na rudniku.\nStojanović napominje da se mora više investirati u rješavanje ekoloških pitanja u postojećim postrojenjima, kako bi se produžio njihov rad, kao i da je potrebna izgradnja savremenih, funkcionalno efikasnijih i ekološki prihvatljivih postrojenja.\n"Izgradnjom postrojenja za odsumporavanje dimnih gasova, a prije toga rekonstrukcijom elektrofilterskog postrojenja, Termoelektrana Ugljevik je načinila ogroman korak ka zadovoljenju propisanih normi. Posljednih dvadeset godina intenzivno se radi na rekultivaciju degradiranih površina čime će se ukupni efekti rada ove TE značajno poboljšati kad je riječ o zaštiti životne sredine", navodi Stojanović.\nSa druge strane, ističe on, kao posljedica toga doći će do značajnih povećanja troškova rada, što će svakako uticati na konkuretnost.\n"U ovako suprotstavljenim uslovima neophodno je iznalaženje rješenja kojim bi se na neki način kompenzovao rad ove elektrane u budućem periodu", smatra Stojanović.\nOn podsjeća da je na nedavno održanom međunarodnom naučnom skupu u Ugljeviku "Značaj i perspektive uglja u uslovima energetske tranzicije" generalni zaključak bio da eksploatacija i korištenje uglja ostaju prioritet u proizvodnji električne energije.\n"Priznati stručnjak i univerzitetski profesor Karsten Drebenštet iznio je podatak da Njemačka, koja je treća najjača ekonomija u svijetu, polovinu energije obezbjeđuje upravo iz fosilnih goriva", navodi Stojanović.\nOn je naglasio da sasvim sigurno alternativni izvori energije, kojima se svijet okreće, mogu u bliskoj budućnosti da uzmu primat nad standardnim izvorima.\n"Dugoročno posmatrano, proizvodnja električne energije iz obnovljivih izvora ne može zamijeniti konvencionalne kapacitete, što navodi na zaključak da će ugalj i u budućnosti biti primaran izvor energije. Tim prije, ako se ima u vidu da je riječ o jedinstvenom, globalno dostupnom, jeftinom izvoru, koji uz malo više poštovanja treba da bude siguran i pouzdan oslonac budućeg razvoja, pogotovo u nerazvijenim zemljama poput naše", navodi Stojanović za Srnu.\nTo podrazumijeva stvaranje uslova za eksploataciju uglja te njegovo energetsko korišćenje u skladu sa principima održivog razvoja, odnosno racionalno upravljanje uz puno uvažavanje socijalnih, ekonomskih i ekoloških rizika.\n"Ti uslovi, prije svega, odnose se na visoku efikasnost te na niske emisija štetnih gasova, kako bi bila obezbjeđena konkurentnost u odnosu na ostale izvore", dodaje Stojanović.\nOn zaključuje da, globalno gledano, sa populacijom od devet milijardi ljudi na Zemlji, održiva rješenja dobijanja energije sa boljom zaštitom životne sredine i smanjenjem siromaštva dugoročno zavise od tehnologije čistog - zelenog uglja.\nPREŽIVJELI PITOMAC U ZADOVOLJAVAJUĆEM FIZIČKOM STANjU


U Austriji prisutna mržnja prema Romima\nUdruženje "Romano Centro" objavilo je izveštaj u kojem ukazuje da je mržnja prema Romima u Austriji i te kako prisutna.\nTe i slične druge slučajeve dokumentovao je "Romano Centro" u aktuelnom izveštaju na temu "Anticiganizam u Austriji", koji obuhvata rasističke napade u proteklih osam godina.\n"Pri tom se ispostavilo da je stereotipski prikaz u bliskoj prošlosti povećan", kritikovala je Klaudija Šefer iz ustanove koja se bori protiv rasizma "Zara", dodajući da je taj razvoj zastrašujući. Andrea Herle iz "Romano Centra" je ukazala da je setereotip koji se koristi u Austriji da "Cigani" nisu civilizovani i da ne žele da se integrišu u društvo, ali i da nemaju dom, kao i da žive kao paraziti, odnosno da prose i kradu.\nPrema "Romano Centru" slučajevi koji su prikupljeni u izveštaju samo su jedan mali broj, jer je, kako naglašava autor Ferdinand Koler, broj daleko veći.\nRomsko udruženje kritikuje i stereotipski prikaz Roma u novinama i na televiziji.\n"U medijima se prikazuje samo jednostrana slika. To je dovelo do toga da se pojam prosjaka izjednači sa Romima", rekao je Koler. Takođe i izveštavanje o slučaju "Marija", plave devojčice u jednom romskom naselju u Grčkoj, kako je naveo, pojačao je stare predrasude prema Romima da oni kradu decu.\nKoler je apelovao na novinare da ubuduće pažljivije izveštavaju. Herle je ukazala da do sada tema "anticiganizma" u Austriji nije istraživana, i dodala da se ne zna ni pravi broj Roma koji žive u ovoj zemlji. Prema nekim procenama u Austriji živi oko 25.000 Roma, a prema nekim čak do 80.000 samo u Beču.\n"Romano Centro" najavljuje da će svake dve godine objavljivati izveštaj, kojim želi da skrene pažnju javnosti na ovaj problem. Takođe pogođenim licima izveštaj treba da pomogne da se bore protiv diskriminacije.\nU AUSTRIJI OD DANAS NA SNAZI"2G" PRAVILO PROTIV KORONE U većini objekata samo sa dokazom o vakcini i preležanim kovidom


Igor Remetić: Pola igrača je odigralo ispod prosjeka - sport1.ba\nIgor Remetić: Pola igrača je odigralo ispod prosjeka\n13.03.2018 u 14:36\nNogometni klub Travnik drugu polusezonu otvorio je porazom u Živinicama. Travničani su na odličan način otvorili utakmicu, redale su se prilike za Vezire međutim mreža domaćih se nije zatresla.\nSlaven iz Živinica je golom iz penala u 33. minuta došao do vodstva, a taj gol će na kraju odlučiti i konačan rezultat utakmice. U drugom dijelu nije bilo pravih prilika za Travnik, a treba spomenuti i propušten jedanaesterac u finišu prvog dijela.\nSvoj kratak komentar na utakmicu i poraz u Živinicama dao je i trener NK Travnik Igor Remetić.\n“Pola naših igrača je odigralo utakmicu ispod svog prosjeka i svojih stvarnih mogućnosti. Kada tome dodamo tri zrele prilike kod rezultata 0:0 i neiskorišten kazneni udarac onda je poraz bio neminovan. Kasnije se u drugom poluvremenu tok utakmice odvijao onako kako je domaćin želio kojem čestitam na pobjedi i gostoprimstvu u Živinicama. Mi se već od sutra okrećemo gostovanju u Visokom gdje ćemo učiniti sve da ispravimo loš rezultat iz Živinica” izjavio je Remetić.\nTravnik i u 17. kolu ponovo ide u goste, a ovaj put Bosni iz Visokog koja je također poražena u 16. kolu i to od Orašja.\nRamić: Hvala šefu na prilici i saigračima na podršci\nMirsad Šiljak dobio otkaz, Džidić stigao na njegovo mjesto\nEsad Selimović u nastavku sezone šef struke Olimpika\n(FOTO) Stadion Jedinstva popunjen navijačima iz Azije: Migranti vatreni navijači bihaćkog kluba\nHurtić podnio ostavku zbog loših rezultata na početku sezone\nOglasio se Vico Zeljković povodom navodne suspenzije Borca\nNemile scene u Prvoj ligi: Sudije fizički napadnute i jedva izvukle živu glavu


Vlada RS-a pripremila uredbu, Sindikat najavio tužbu - Klix.ba\nBiH Vlada RS-a pripremila uredbu, Sindikat najavio tužbu\nVlada RS-a pripremila uredbu, Sindikat najavio tužbu\n21.12.2012. u 17:50\nVlada Republike Srpske (RS) razmatrala je danas Prijedlog uredbe o minimumu procesa rada za vrijeme štrajka i načinu njegovog osiguranja u obrazovnim i ustanovama učeničkog i studentskog smještaja te zadužila Ministarstvo prosvjete i kulture da zatraži mišljenje o tom dokumentu od Saveza sindikata RS-a. Ovo pitanje Vlada RS-a je razmatrala nakon najave sindikata budžetskih korisnika da 21. januara 2013. održe generalni štrajk prosvjetara, radnika u pravosuđuu, upravi i policiji.\nTakođer, na posebnoj sjednici Vlada se upoznala i o rješenjima o utvrđivanju minimuma procesa rada u ministarstvima, upravama i pravnim organizacijama u slučaju štrajka.\nZadužena su ministarstva, uprave i republičke upravne organizacije da, u skladu sa odredbama Zakona o štrajku, na prijedloge rješenja o utvrđivanju minimuma procesa rada u slučaju štrajka, pribave mišljenje sindikata, savjeta radnika ili predstavnika radnika tamo gdje nema organizacije sindikata. Mišljenje je potrebno zatražiti najkasnije do 25.decembra 2012. godine, saopćeno je iz entitetske vlade.\nSindikat RS-a, istovremeno, danas je najavio tužbu protiv Vlade, ali i zahtjev za inspekcijsku kontrolu, jer Vlada, kao poslodavac nije ispoštovala Zakon o štrajku.\nPredsjednica Saveza sindikata RS-a Ranka Mišić je, nakon današnjeg jednosatnog protresa budžetskih korisnika u Doboju, podsjetila da je Zakon o štrajku donesen prije četiri godine te da je Vlada, kao poslodavac, bila dužna da odredi minimum procesa rada u roku od 60 dana, koji nije ispoštovala, već to pokušava da uradi ovih dana, kada su počeli javni protesti radnika.\n- Vlada RS-a radi na pogrešan način, bez javne rasprave i bez saglasnosti sindikata, rekla je Mišić.\nOna je potvrdila da je generalni štrajk radnika granskih sindikata obrazovanja, nauke, kulture, policije, državne uprave i pravosuđa, kao i ostalih sindikata koji su iskazali solidarnost, zakazan za 21. januar naredne godine.\nPredsjednik Unije sindikata budžetskih i fondovskih korisnika u Savezu sindikata Duško Jandrić najavio je da će prethodno, 28.decembra, biti održan i regionalni skup sindikalaca u Bijeljini, a zatim i u ostalim regionalnim sindikalnim centrima u RS-u .\nSkupu u Doboju prisustvovalo je oko 1.000 članova granskih sindikata obrazovanja, nauke, kulture, policije i državno uprave s dobojske regije, koji su nosili parole s porukama Vladi RS: "Smanjite svoja, a ne radnička prava", "Vadite ruke iz naših džepova" i "Ne odustajemo od našeg djela“.


Većina građana BiH smatra da je njihova kultura superiornija u odnosu na druge – Fokus.ba\nVećina građana BiH smatra da je njihova kultura superiornija u odnosu na druge\nU BiH 13 posto stanovništva odobrava istospolne brakove, a 37 posto bi prihvatilo Jevreje u svoju porodicu\nVeliko istraživanje koje je sproveo Pew Research Center, a koje je obuhvatilo 56.000 osoba, pokazalo je da postoje upadljive kulturne razlike između istoka i zapada Evrope.\nZapadne zemlje su u prosjeku otvorenije prema manjinama, dok istočne zemlje većinom smatraju da su njihove kulture superiornije u odnosu na druge.\nBosna i Hercegovina se nakon ovog istraživanja našla na listi zemalja u kojima je dominantan kulturološki šovinizam. Naime, ispitanici su odgovarali na jedno jednostavno pitanje, a to je da li se slažu sa sljedećom izjavom: naš narod nije savršen, ali naša kultura je superiornija u odnosu na druge?\nČak 68 posto stanovništva BiH potvrdno je odgovorilo na ovo pitanje.\nOsim u BiH, kultuni šovinizam je dominantan i u Grčkoj, Gruziji, Armeniji, Bugarskoj, Rusiji, Rumuniji i Srbiji. Najveći procenat je zabilježen u Grčkoj, gdje 89 posto stanovništva smatra da je njihova kultura superiornija u odnosu na druge.\nKada je riječ o susjednim zemljama, u Srbiji je zabilježen procenat od 65 posto, a u Hrvatskoj 44 posto.\nIstraživanje koje je sproveo Pew Research Center pokazalo je i da su stanovnici zemalja zapadne i centralne Evrope spremniji da prihvate muslimane ili Jevreje u svoju porodicu i generalno se manje protive istopolnim zajednicama.\nS druge strane, u istočnim zemljama dominira stav da je pripadnost hrišćanstvu ključni dio nacionalnog identiteta.\nNajmanje problema sa primanjem muslimana u svoju porodicu imaju Holanđani (88%), Danci (81%), Šveđani (80%), Belgijanci (77%), Španci (74%), Portugalci (70%) i Francuzi (66%). Kada je riječ o EU najveće protivljenje zabilježeno je u Češkoj gdje bi svega 12 posto stanovništva primilo muslimane u svoju porodicu.\nBiH je i među zemljama u kojima je zabilježeno najveće protivljenje, kada je riječ o pitanju: da li biste prihvatili Jevreje u svoju porodicu? Najveće protivljenje je u Gruziji, gde ih samo 27% kaže da bi prihvatilo Jevreje u porodicu, zatim Armeniji (28%), Grčkoj (35%), Bosni i Hercegovini (37%) i Rumuniji (39%).\nKada je riječ o istospolnim brakovima najmanja podrška ovim brakovima zabilježena je u Gruziji i Armeniji (3%), zatim u Rusiji i Moldaviji (5%), Ukrajini (9%), Srbiji i Litvaniji (12%) i Bosni i Hercegovini (13%).\n#evropa#Istospolni brakovi#izdvojeno#jevreji#muslimani#bosna i hercegovina#kulturološki šovinizam


Rohani moli MMF da Iranu odobri hitni zajam koji je zatražio - Svet - Dnevni list Danas\nPočetna » Svet » Rohani moli MMF da Iranu odobri hitni zajam koji je zatražio\n0Piše: Beta/AFP 08. aprila 2020. 11.52\n„Molim sve medjunarodne organizacije da preuzmu svoju odgovornost. Mi smo članovi MMF-a, ako treba da postoji diskriminacija između Irana i drugih za dodelu kredita, ni mi ni javnost to neće tolerisati“, rekao je Rohani u izjavama koje je prenosila televizija.\nPrema podacima MMF-a, Iran nije dobio pomoć od te organizacije od kredita dodeljenog izmedju 1960. i 1962, odnosno pre nastanka Islamske Republike 1979. godine.\n„Ako ne ispune svoje obaveze u ovoj teškoj situaciji svet će ih drugačije oceniti“, rekao je Rohani.\nU Iranu je od korona virusa umrlo više od 3.800 ljudi a više od 62.500 je zaraženo.\nHasan Rohani, Iran, Korona virus, MMF, zajamTeheran\nRohani: Ne mogu SAD da odlučuju o Iranu i svetu


Srpska uvodi doživotni zatvor za najteža krivična djela\nVlada Republike Srpske utvrdila je danas Nacrt zakona o izmjenama i dopunama Krivičnog zakonika RS, a ovim zakonskim rješenjem zamjenjena je kazna dugotrajnog zatvora kaznom doživotnog zatvora.\n- Predloženim nacrtom zakona vrši se preciziranje načela zakonitosti, zamjena kazne dugotrajnog zatvora kaznom doživotnog zatvora, uvođenje instituta izuzetnosti kratkotrajne kazne zatvora koja supstituiše institut pravosnažno izrečene kazne zatvora do šest mjeseci - saopšteno je iz Vlade RS.\nNacrtom zakona o izmjenama i dopunama Zakona o krivičnom postupku Republike Srpske poboljšava se i procesni položaj oštećenog u krivičnom postupku radi efikasnije zaštite njegovih prava, a to uključuje i pravo da preuzme krivično gonjenje ako tužilac odustane od optužnice nakon njenog potvrđivanja.\nKako se navodi u saopštenju, izmijenjene su procesne odredbe koje su u funkciji višeg nivoa zaštite prava osumnjičenih, odnosno optuženih lica i prava oštećenih.\n"Smanjena je funkcionalna nadležnost sudije pojedinca, prenesena nadležnost za podnošenje zahtjeva za zaštitu zakonitosti sa okružnog na republičkog tužioca, skraćena dužina trajanja pritvora u istrazi, osiguran dodatni stepen zaštite interesa djeteta kao neposredno oštećenog/žrtve krivičnog djela i oštećenog u seksualnim deliktima kroz način ispitivanja", navodi se u saopštenju.\nĆorić se odrekao 50 % plate u Elektro-Bij...


BOŠKOVIĆ: DRITAN POKUŠAVA DA PRESLIKA SCENARIO IZ SRBIJE U CRNOJ GORI... - IBALKAN\nBOŠKOVIĆ: DRITAN POKUŠAVA DA PRESLIKA SCENARIO IZ SRBIJE U CRNOJ GORI…\nBorba protiv organizovanog kriminala i korupcije je samo medijska promocija, objašnjava u razgovoru za portal Luča poslanik DPS-a Predrag Bošković, dodajući da se mnogi koraci gospodina Abazovića oslikavaju po ugledu na njegovog uzora iz zemlje regiona.\n„Gospodin Abazović očigledno shodno svom političkom uzoru iz Srbije konstantno u političkoj kampanji svaku situaciju koristi za svoju samopromociju. Za to mu služi i borba protiv organizovanog kriminala i korupcije. Targetiranje ljudi sa različitih nivoa isključivo služi za stvaranje oreola borca protiv kriminala, kako bi se suštinski prikrila kampanja za sticanje političkih poena“, ističe Bošković.\nPredstavljati akciju hapšenje, u ovom slučaju privođenja kao uspijeh decenije je van pameti objašnjava Bošković, dodajući da svi ovi potezi služe samo kao privid.\n„Oni su uhapsili uhapšenog čovjeka. Gospodin Kašćelan je uhapšen 2018. godine, kada je i izručen Crnoj Gori. Van pameti je isticati njegovo privođenje kao uspijeh decenije“, ističe Bošković.\nBošković je na današnjem saslušanju rekao da podržava hapšenje svakog kriminalca, ali ne i neprimjerno targetiranje rada policije.\n„Gospodin Abazović ne može postići uspijeh putem svojih spinova preko medija kako policija, tužilaštvo i agencije nisu obavljale svoj posao u prethodnom periodu. Jesu to svi dobro znamo. Za sva hapšenja zaslužne su mnoge institucije i mnogi pojedinci, pa se niko ne stavlja u prvi plan“, smatra Bošković.\nNebitno je koji je sudija u pitanju nije primjereno da sa nivoa sa kojeg nastupa gospodin Abazović preuzima ingerencije ne samo kada su u pitanju sudovi, objašnjava Bošković, dodajući da to želi da uradi i sa tužiocima i policijom.\n„Nesporno je da je na sa snazi jedno kopiranje situacije koja je trenutno u Srbiji, gdje jedan čovjek praktično sve kontroliše, od policije, tužioca i sudija. Trenutno imamo na djelu to preslikavanje situacije gdje bi se u Crnoj Gori jedan čovjek za sve pitao“, ističe Bošković.\nSlučaj doskorašnjeg direktora Uprave policije Veselina Veljovića, smatra Bošković, je samo još jedan loš primjer političke kampanje.\n„Na kraju se sve vratilo kao bumerang. Ta ista Uprava policije kojom on shodno svojoj poziciji koordinira apsolutno je demantovala slučaj da gospodin Veljović stoji iza organizovanja bilo kakvih protesta“, kaže Bošković.\nUpravo službenici UP su SDT-u poslali informacije da ne postoje bilo kakva operativna ili druga saznanja da gospodin Veljović stoji iza pomenutih okupljanja, zaključuje Bošković, dodajući da je ovo samo još jedan u nizu slučaj targetiranja.\nČitaj još: STRAVA U SRCU BEOGRADA: Svi doktori i medicinske sestre zaražene u čuvenoj bolnici...\nPITANJE OD MILION DOLARA- ZAŠTO VUČIĆEVI TABLOIDI NE NAPADAJU DRITANA?\n"Jal’ je do Dritana i njegovog neodoljivog šarma, pa ga Read more\nVozilo “Mercedes AMG”, koje je policija oduzela od albanskih kriminalaca, Read more\nViše izvora saopštilo je da je Abazović u četvrtak popodne, Read more


D. Jovović: Novi (stari) aranžman Srbije sa MMF-om - Novi Standard\nOtvara se pitanje da li je došlo vreme da Srbija počne da samostalno vodi ekonomsku politiku, ili je i dalje potreban strani kontrolor u liku MMF-a\nMMF je odobrio Srbiji 18. juna 2021. novi program saradnje uz podršku Instrumenta za koordinaciju politike (PCI), koji je, kao i prethodni, savetodavnog karaktera i ne predviđa korišćenje njegovih finansijskih sredstava.\nAranžman je odobren za period od 30 meseci, a napredak dogovorenog ekonomskog programa pratiće se putem pet polugodišnjih razmatranja rezultata (revizija), na kojima će se ocenjivati njegovo sprovođenje. Po definiciji, „instrument za koordinaciju politike predstavlja mehanizam podrške MMF-a članicama, namenjen je zemljama posvećenim reformama, a dogovara se radi podržavanja odgovarajućeg ekonomskog programa, kada zemlja nema tekućih ni potencijalnih platnobilansnih problema”.\nNa zvaničnom sajtu MMF-a objavljen je 21. juna ove godine „Kantri riport” za Srbiju na 107 stranica, u kome se detaljno obrazlaže: zahtev Srbije za 30-mesečni instrument za koordinaciju politike; izveštaj misije MMF-a; saopštenje za štampu u kome su sumirani stavovi Izvršnog odbora, kao i izjava izvršnog direktora MMF-a za Srbiju.\nNBS je saopštila da je „cilj savetodavnog programa podrška bržem privrednom oporavku Srbije od efekata pandemije, očuvanju makroekonomske i finansijske stabilnosti i sprovođenju ambicioznog plana strukturnih reformi radi podsticanja visokog, inkluzivnog i održivog rasta u srednjem roku. To uključuje učvršćivanje okvira fiskalne politike, jačanje upravljanja državnim preduzećima, razvoj tržišta kapitala, dalje jačanje procesa dinarizacije, poboljšanje pružanja socijalne pomoći, kao i prelazak na zelenu ekonomiju”. Vlada smatra da će ovim aranžmanom povećati poverenje stranih investitora i olakšati pristup međunarodnom tržištu kapitala.\nMMF je, na osnovu analiza u okviru redovnih konsultacija po članu 4. Statuta MMF-a, ocenio da se Srbija dobro izborila protiv pandemije COVID-19 i očekuje da će realni rast srpskog BDP-a u 2021. dostići šest odsto, što je slično proceni srpskih vlasti. MMF ocenjuje da će puna posvećenost vlasti sprovođenju planiranih strukturnih reformi podržati potencijal za privredni rast, pri čemu MMF očekuje za Srbiju nastavak visokih stopa rasta BDP-a od 4,5 odsto u 2022. i 2023. i četiri odsto od 2024. Poznato je da su MMF i druge finansijske institucije dosta grešile u ekonomskim prognozama u prošlosti, a posle su pisali analize i studije o tome gde su pogrešili.\nOvde treba imati u vidu činjenicu da je veličina BDP-a u Srbiji (i drugim susednim zemljama izražena u dolarima), manje ili više naduvana, jer se BDP u domaćoj valuti deli sa veštačkom, nerealnom vrednošću američkog dolara. Zbog precenjenog kursa dinara, čija se pogrešna politika već duži niz godina sprovodi, nema se objektivna slika stvarnog nivoa BDP-a, ali u svakom slučaju ako bi se prilikom računice uzimala realna vrednost dinara, srpski BDP bi bio manji u dolarima i evrima od zvanično prikazanog. Takođe, bitno je da se stopa rasta BDP-a Srbije od najmanje šest odsto godišnje ostvaruje u kontinuitetu u nekom dužem vremenskom periodu (najmanje deset godina), kako bi zemlja uhvatila priključak sa EU, a ne da se vlast hvali visokim kvartalnim stopama privrednog rasta.\nNovi aranžman je naslednik dosadašnjeg PCI aranžmana sa MMF-om, koji je trajao 30 meseci od jula 2018. do januara 2021, i mogao bi da pomogne Srbiji u sprovođenju politika za jačanje makroekonomske stabilnosti i otpornosti finansijskog sistema, i da istovremeno, signalizira posvećenost reformama, ocenjuje MMF.\nU pregovorima Srbije sa misijom MMF-a tokom trajanja dosadašnjeg PCI aranžmana, srpski zvaničnici iznosili su preterano optimističke procene, ocene i projekcije razvoja srpske privrede, koje su na „klimavim nogama”. Misija MMF-a je, uglavnom, blagonaklono prihvatala srpske stavove „posvećenosti ekonomskim reformama” i iznela pohvalne ocene za stanje i mere koje je preduzela Srbija, što ne odgovara realnom stanju stvari. Pošto je aranžman sa MMF-om bio konsultativni i nefinansijske prirode, njegov pristup oko ocena stanja u Srbiji i potrebnih koraka svodio se, u poslednje tri godine, uglavnom, na nivo preporuka, očekivanja i upozorenja. Dobar ton iz poruka sa sastanaka srpskih zvaničnika i misije MMF-a pokazuju da je ova organizacija veoma blagonaklona prema Srbiji, barem kada je reč o komentarima.\nPCI aranžman MMF-a poznat i kao „čuvarkuća”, kako su ga nazvali američki mediji odmah po lansiranju u julu 2017, za cilj ima održavanje makroekonomske stabilnosti i može da traje do četiri godine. Na raspolaganju je svim članicama MMF-a, koje ne traže njegovo finansiranje u vremenu odobrenja ovog instrumenta, i nemaju zadocnele finansijske obaveze prema MMF-u. Savetodavne ili tehničke usluge MMF-a za ovaj aranžman su besplatne.\nZakašnjenja u kompletiranju revizija u okviru PCI su moguća za tromesečni period, ali neizvršenje revizije za dvanaestomesečni period vodio bi automatskoj obustavi PCI (piše na sajtu MMF-a). U slučaju eventualnog obustavljanja programa, javio bi se tzv. reputacioni rizik za Srbiju, što konkretno znači rast kamata na zaduživanje na međunarodnom tržištu, pogoršanje kreditnog rejtinga zemlje i sl.\nMMF je potreban onim zemljama članicama koje imaju problema sa „makroekonomskom neravnotežom”, ali ne može da pomogne kod sprovođenja strukturnih reformi. Srbija je sprovela fiskalnu konsolidaciju i stabilizaciju, po savetima i diktatu MMF-a, a sada slede razvoj i strukturne reforme. Doduše, ta konsolidacija mogla je da bude postignuta i na drugi način, a ne smanjenjem plata u javnom sektoru i penzija. Pošto MMF ima mandat u sprovođenju stabilizacije, neće biti od pomoći kod razvojnih projekata i reforme preduzeća, jer to rade druge finansijske institucije: Svetska banka, EBOR, EIB…\nOtvara se pitanje da li je došlo vreme da Srbija počne da samostalno vodi ekonomsku politiku, ili je i dalje potreban strani kontrolor u liku MMF-a, koji će nadgledati trošenje iz državne kase i sprovođenje ekonomskih reformi.\nZa Srbiju je sada, kako smatraju kreatori ekonomske politike, važno da dođe što pre do tzv. investicionog rejtinga (u junu ove godine kreditni rejting je bio BB+ / stabilni izgledi), što znači da bude prepoznata kao zemlja koja je pouzdana i povoljna za ulaganja, odnosno da je kao investicionu destinaciju, tržišta prepoznaju pre nego međunarodne rejting agencije.\nAko je Srbija blizu „investicionog rejtinga” onda nije potreban nikakav aranžman sa MMF-om, jer bilo kakav, pa i savetodavni, znači da je potrebna bar neka vrsta njegove tehničke pomoći, čime Srbija šalje poruku svetskim kreditorima i investitorima da, ipak, nema sopstveni kapacitet za samostalno sprovođenje ekonomske politike i neophodnih reformi.\nIzvor Politika, 15. avgust 2021.\nPreporučujemoDejan JovovićMMFSrbijasrpska ekonomija


TREĆA doza nije za sve - dr Ana Banko objašnjava ko su kandidati\nDr Ana Banko, virusološkinja, kaže da ne treba insistirati na trećoj dozi vakcine protiv Kovida 19 kod svih građana.\nDodaje da se ne očekuje da će svi biti kandidati za treću dozu i da posmatrano sa naučnog aspekta, postoji nekoliko pokazatelja zašto bi treća doza vakcine protiv koronavirusa bila korisna.\nOna je za RTS rekla da je pokazano da reakcija na vakcinu – stvaranje antitela koje može da se izmeri – opada ili se nedovoljno stvara u populaciji ljudi preko 80 godina, i to kod onih koji su primili RNK vakcinu.\n“Pokazano je da kod inaktivisanih vakcina, na primer kod onih iz Kine, Sinofarm i Sinovak, nakon šest meseci titar antitela pada ispod graničnih vrednosti koje su oni arbitrarno odredili, pa to indirektno ukazuje da će treća doza biti neophodna”, napomenula je dr Ana Banko, docentkinja na Institutu za mikrobiologiju i imunologiju Medicinskog fakulteta u Beogradu.\n“Poslednja studija Fajzera pokazala je da se treća doza pokazala kao efikasnija, da samo 40 odsto ovih pacijenata stvara antitela posle druge doze, a posle treće, primljene 60 dana nakon treće doze, čak 70 odsto. Oni su možda najzačajniji kandidati za primanje treće doze”, ukazala je dr Ana Banko.\nTakođe, navodi, pokazano je da građani koji su preležali koronu, a onda vakcinisani, posle vakcine imaju duže trajanje imuniteta, što to znači da je vakcina za njih bila “buster”.\n“Ne treba insistirati na trećoj dozi kod svih, i ne očekujemo da će svi biti kandidati za tu treću dozu, ali pažljivom strategijom i definisanjem ključnih grupa će se s vremenom polako stvarati kandidati”, objasnila je dr Banko.\n“Poslednjih dana Velika Britanija beleži trend opadanja, posle velikog pika. Najznačajnije jeste da, ako pogledate grafikone zvaničnih globalnih sajtova koji prate zaražavanje, vidi se eksponencijalni rast broja zaraženih kod onih zemalja sa malo vakcinisanih, stopa umrlih raste mnogo. A u zemljama sa mnogo vakcinisanih, ne raste stopa preminulih uz rast broja zaraženih”, ukazala je virusološkinja.\n“Među prvim mestima jeste edukacija, dovoljna informisanost i poznavanje vakcinisanih, pa čak i poznavanje onih koji su preminuli od kovida. Mladima na različite načine treba prići, ali je letnji raspust nezgodan da se dođe do njih, možda kroz sistem obrazovanja”, navela je virusološkinja.\nPostojala je i srpska varijanta virusa\n“Interesantno je primetiti kako se virus menja u lokalnoj zajednici, gde ima puno širenja, a da oko vas je faza mirovanja jer ste izolovani zbog zatvorenih granica. Pokazano je da je Srbija u tom periodu imala neku svoju dominirajuću varijantu, koja ne spada u varijante za zabrinutost. Postoji lokalna dominacija drugačija od drugih. Dokazali smo mutaciju koja je kasnije pokazana kao deo varijanti za zabrinutost, recimo kalifornijske”, rekla je virusološkinja.\nPrema njenim rečima, na genomu virusa primećuje se period dominantnog lokalnog širenja virusa i to do septembra.\n“Tada je počelo regionalno širenje, da se otvaraju granice, i na virusu se tada vidi mešanje i uticaj sa drugim varijantama koje su postojale oko nas. Mi epidemiološkim merama odnosno vakcinacijom utičemo da suzbijamo varijabilnost, mešanje virusa i sprečavamo da dobijamo neku varijantu koja bi bila opasnija od delte, koja se brže širi”, navela je dr Ana Banko.\ndr Ana Banko/kovid 19/treća doza/vakcina


Sedam lidera dogovorilo novu migrantsku politiku - 28.08.2017, Sputnik Srbija\nSedam lidera dogovorilo novu migrantsku politiku\nLideri Francuske, Nemačke, Italije i Španije dogovorili su se danas o sprovođenju nove politike odobravanja azila „ranjivim“ migrantima koji se prijavljuju za... 28.08.2017, Sputnik Srbija\n© AFP 2022 / MAHMUD TURKIA Izbeglice u Tripoliju\nLideri Francuske, Nemačke, Italije i Španije dogovorili su se danas o sprovođenju nove politike odobravanja azila „ranjivim“ migrantima koji se prijavljuju za zaštitu u Africi, umesto da odu u svoje odredišne zemlje.\nU zajedničkom saopštenju, objavljenom nakon sastanka u Parizu, lideri četiri zemlje priznali su potrebu da se „posebno ranjivim migrantima“ pokrene zahtev za azil u Čadu i Nigeru, prenosi AP.\nKako se navodi, oni planiraju da pokrenu „misije zaštite“ u afričkim zemljama, a u saradnji sa agencijama za izbeglice i migracije UN.\nNemačka počinje deportacije migranata u Grčku\n7 Avgust 2017, 23:25\nProces će omogućiti migrantima da legalno migriraju u Evropu, ukoliko su na spisku koji je odobren od strane agencije UN i ukoliko su registrovani kod zvaničnika Nigera i Čada.\nIstovremeno, lideri su se složili da će pomoći Nigeru i Čadu da kontrolišu granice, kako bi se sprečile ilegalne migracije.\nLideri Francuske i Nemačke, Emanuel Makron i Angela Merkel, zatražili su na skupu jače, jasnije mere protiv ilegalnih migracija iz Afrike u Evropu.\nNemačka kancelarka Angela Merkel rekla je da Evropa ima „humanitarnu odgovornost“ da se bori i protiv ilegalnih migracija i protiv krijumčarenja ljudi koji profitiraju od očaja imigranata.\nPrema njenim rečima, evropske zemlje moraju jasno da definišu kome je potrebna humanitarna pomoć, a ko beži od siromaštva.\nFrancuski predsednik Emanuel Makron kazao je da je potrebna „efikasnija akcija“ protiv ilegalnih migracija i jačanje napora Evrope da pomogne afričkim zemljama da poboljšaju svoje ekonomije i zaustave krijumčarenje migranata.


IAKO JE POTPISAO: DODIKOVA SAVJETNICA NEGIRALA POTPIS DOKUMENTA O PRISTUPANJU NATO-U – Mreza\nIAKO JE POTPISAO: DODIKOVA SAVJETNICA NEGIRALA POTPIS DOKUMENTA O PRISTUPANJU NATO-U\nSavjetnik člana i predsjedavajućeg Predsjedništva BiH, Milorada Dodika, Ana Trišić Babić izjavila je da je na današnjem Samitu Procesa saradnje u jugoistočnoj Evropi (SEECP) u Antaliji usvojena deklaracije u kojoj je pružena podrška evropskoj perspektivi regiona i potvrđeno opredjeljenje učesnica SEECP-a za saradnju sa NATO savezom.\nUpitana da prokomentariše pisanja da je na Samitu usvojena deklaracija koja predviđa, kako su naveli, članstvo u NATO, Babić je istakla da je to apsolutna neistina, te da nije bilo riječi o članstvu već saradnji sa NATO savezom, što je u skladu sa pozicijom BiH.\n– Naravno da nikakva obaveza ka pristupanju u NATO nije preuzeta. To ne bi bilo ni moguće pored učesnica SEECP koje nisu opredjeljene za članstvo, kao što su: Srbija, Moldavija i BiH, ali svi zajedno su opredjeljeni za saradnju sa Alijansom. To je pozicija koju je BiH formalno verifikovala usvajanjem Programa reformi, istakla je Babić.\nOna je naglasila da ne treba posebno napomenuti da ova deklaracija ne mijenja poziciju ni Srbije ni Moldavije ni BiH u pogledu NATO, javlja Srna.\n– Članice SEECP-a su: Turska, Grčka, Bugarska, Rumuniji, Moldavija, Hrvatska, Srbija, Albanija, BiH, Sjeverna Makedonija, Crna Gora i Kosovo, a zbog zemalja koje nemaju aspiracije prema NATO zato i piše evropske integracije, a evroatlantske su za one koje su već članice NATO, rekla je Babić.\nIz Kabineta člana i predsjedavajućeg Predsjedništva BiH je rečeno da dezinformacije u vezi sa ovom deklaracijom predstavljaju još jedan u nizu pokušaja “sarajevskih medija i političkog Sarajeva” da se putem falsifikata istine i istinom falsifikata javnom mnjenju podmetne laž o odnosu Milorada Dodika prema NATO.\n– Nikakav potpis na bilo kakav dokument o integraciji BiH u NATO Milorad Dodik nikad nije potpisao, pa ni na današnjem zasjedanju SEECEP-a u Turskoj. Očigledno je da su mediji iz FBiH, koji su objavili ovu notornu laž, po ko zna koji put pokazali da kod njih istina curi kao voda kroz rešeto te da su majstori neistina i pamfleta, naglasili su u Kabinetu člana i predsjedavajućeg Predsjedništva BiH.\nVULIN PREVRŠIO SVAKU MJERU: „Kada se spoje alkohol i kukavičluk dobijete napad na Srbe i laži o genocidu u Srebrenici“


Jelisaveta Teodosić na velikoj prekretnici: Brak ili posao? - Story\nPred glumicom Jelisavetom Teodosić je vreme odluka jer njen suprug Miloš odlazi u Los Anđeles.\nOna će morati da odluči da li će otići sa njim i posvetiti se bračnom i porodičnom životu ili ostati u Beogradu i prihvatiti uloge koje joj se u ovom trenutku nude. Ipak, producenti neće čekati doveka pa će glumica već ovih dana mora da prelomi.\nJelisaveta trenutno aktivno igra predstavu “Hotel 88”, čak i tokom letnje sezone, i uporedo snima svoje scene u drugoj sezoni serije “Ubice moga oca”.\n– Teo je ostavio njoj da odluči šta želi da uradi jer neće da je sputava u karijeri, iako bi voleo da pođe s njim u Ameriku. Sa druge strane, njoj je teško da prelomi jer je svesna da u Kaliforniji neće moći odmah da počne da radi i da će joj trebati godine dokazivanja da bi ušla na vrata njihove kinematografije. Što je najgore, ona je već dobila nekoliko ponuda za snimanja koja će se realizovati od jeseni, ali bi ona tada već uveliko trebalo da bude u Americi. Da stvar bude gora, producenti i reditelji neće čekati na njen odgovor dugo jer uveliko okupljaju ekipu glumaca na koje mogu da računaju – kaže za Blic izvor blizak Jelisaveti.\nОбјава коју дели Jelisaveta Orašanin (@jagodenamagli) дана 18. Јул 2017. у 11:53 PDT\nGglumica je na ivici odluke da se Teu pridruži tek krajem godine, kada završi snimanja ponuđenih uloga.\n– Svesna je da će joj ukoliko ode u Ameriku, biti pomalo i dosadno jer će Teo biti na treninzima, pripremama i u karantinu, a tamo još uvek nemaju prijatelje. Miloš je trenutno na pripremama sa reprezentacijom, nakon čega odlazi u Tursku na prvenstvo i već prvog oktobra mora biti u Americi, spreman da zaigra za Kliperse – objašnjava izvor.


Poslanik odbio da nosi masku, izneli ga sa sednice /video, foto/ - Sputnjik Srbija\nPoslanik odbio da nosi masku, izneli ga sa sednice /video, foto/\n© Foto : Youtube/IVER - informazioni veloci e rapide/Printscreen\n22:15 29.10.2020 Preuzmite kraći link\nItalijanski poslanik Vitorio Zgarbi iznet je sa sednice parlamenta pošto je odbio da nosi masku.\nZgarbi je udaljen sa sednice pošto je sa svog mesta vikao bez uključenog mikrofona tokom rasprave o uvođenju nacionalnog dana protiv homofobije u Italiji.\n„Priložio sam medicinski dokaz da već 40 godina patim od rinitisa, zbog čega ne smem da nosim masku. Vlada i većina u parlamentu ne tolerišu drugačije mišljenje. Kada vam oduzmu reč, isključe vas iz parlamenta, koji bi trebalo da bude mesto slobode misli i govora, to je onda kraj demokratije. Vratiću se da kažem šta mislim“, rekao je Zgarbi posle izbacivanja.


Svet Autor:Beta14. apr. 202123:51\nSastanak u Briselu Foto:BETAPHOTO/Johanna Geron, Pool via AP\nGeneralni sekretar NATO Jens Stoltenberg rekao je danas da se Alijansa složila da povuče oko 7.000 vojnika iz Avganistana, da se uklopi sa odlukom predsednika SAD Džozefa Bajdena o povlačenju američkih trupa iz te zemlje od 1. maja.\nStoltenberg je rekao da bi puno povlačenje NATO trupa moglo da bude završeno „za nekoliko meseci“, ali nije pomenuo 11. septembar, 20. godišnjicu terorističkih napada na SAD koje je Bajden odredio kao konačni datum povlačenja.\n„Mi ćemo početi povlačenje NATO snaga do 1. maja“, rekao je danas Stoltenberg i dodao da je u planu kompletno povlačenje trupa za nekoliko meseci.\n„Otišli smo u Avganistan zajedno, prilagodili smo naše prisustsvo zajedno i ujedinjeni smo u napuštanju zajedno“, rekao je Stoltenberg.\nOn je naveo da će svaki napad na NATO snage u povlačenju naići na čvrst i snažan odgovor Alijanse.\nStoltenberg je objavio ovu odluku ubrzo pošto je Bajden i zvanično objavio svoje planove o povlačenju američkih trupa iz te zemlje i posle sastanka sa državnim sekretarom SAD Entonijem Blinkenom, i ministrom odbrane Lojdom Ostinom u sedištu NATO u Briselu.\nBlinken i Ostin su proveli dan u razgovorima sa zvaničnicima 30 zemalja članica Alijanse o budućem prisustvu u Avganistanu.\nNa zajedničkoj konferenciji za novinare sa Stoltenbergom Blinken i Osten su ponovili rečenicu da je Alijansa ušla zajedno u Avganistan i da će zajedno izaći.\n„Vraćanje naših vojnika kući ne znači završetak naših veza sa Avganistanom i naše podrške zemlji. Naša podrška, naše angažovanje i naša odlučnost ostaju“, rekao je Blinken.


Ministar Branko Ružić opet baca 2,3 miliona za lajkove na Instagramu i Fejsbuku – Lajk.rs\nBranko Ružić, ministar prosvete, nauke i tehnološkog razvoja, namenio je čak 2.300.000 dinara iz budžeta da podigne svoju popularnost na društvenim mrežama – traži veći broj pratilaca, više lajkova i pozitivne komentare, ali i da mu se omogući saradnja sa uticajnim osobama na društvenim mrežama!\nPrema podacima sa sajta Ministarstva prosvete, nauke i tehnološkog razvoja, Ružić je 19. maja raspisao javnu nabavku za „praćenje naloga i komunikacija na društvenim mrežama“.\nU konkursnoj dokumentaciji piše da je „naručilac započeo intenzivniju komunikaciju sa javnošću putem društvenih mreža (Fejsbuk, Jutjub, Instagram, Tviter), a u cilju boljeg informisanja javnosti o benefitima koje donose reforme u oblasti obrazovanja i povećanja vidljivosti rada naručioca (ministarstva)“.\n– U javnu nabavku ulazi i savetovanje po potrebi naručioca i pomoć u kriznim komunikacijama, privlačenje i povećanje broja pratilaca, povećanje broja pozitivnih reakcija, monitoring i pružanje statističkih podataka i saradnja sa uticajnim osobama na društvenim mrežama, kao što su blogeri i tviteraši. Naloge na društvenim mrežama neophodno je da ponuđač redovno održava, kreira postove i po proceni ih bustuje – piše u dokumentaciji.\nPored toga, navedeno je da se od ponuđača očekuje da poveća vidljivost postova naručioca i da ih, u zavisnosti od teme, usmerava ka određenim ciljnim grupama.\n– Ponuđač predlaže kampanje na društvenim mrežama za najvažnije aktivnosti naručioca i sarađuje sa partnerskim projektima na zajedničkim kampanjama. Ponuđač kontroliše komentare i postove naručioca – dodaje se, kao i da je na njemu, firmi koja dobije posao, da podnose izveštaje o uspešnosti komunikacije.\nOvo nije prvi put da Ružić baca pare građana da bi postao popularniji u virtuelnom svetu. Prošle godine, u februaru 2020, dok je bio na čelu Ministarstva državne uprave i lokalne samouprave, dao je 3,3 miliona dinara iz državne kase za promociju na društvenim mrežama. Nažalost, Ružić nije jedini koji ovo radi. Dobar deo ministara svake godine daje ogroman novac za stavku „praćenje naloga i komunikacija na društvenim mrežama“, a koja je kroz konkursnu dokumentaciju, obično na nekoliko strana, opisana kao da je u pitanju posao operacije mozga.\nIz Ministarstva prosvete su poručili da su „odluku da unaprede komunikaciju na društvenim mrežama i doneli jer su to informacije koje su važne, pre svega, mlađoj populaciji, kao što su učenici i studenti, koji kao sredstvo informisanja najviše koriste upravo internet i društvene mreže“:\n– Kao važnu prednost društvenih mreža vidimo interaktivnost i mogućnost da korisnici brzo dobiju odgovore na pitanja koja postave. Kao i u većini državnih organa, ovakva javna nabavka nije ništa neuobičajeno.\nRužiću, nisi ti Soraja, pa da te reklamiraju\nl Dragan Dobrašinović iz Koalicije za nadzor javnih finansija kaže da ovakve nabavke treba zabraniti:\n– Treba da se donese odluka da javne institucije ne mogu da pribavljaju tu vrstu usluga. Zvuči mi kao da je to oglas koji je dala starleta Stanija, Soraja…. Takvima trebaju pratioci, a ministarstvu kvalitet. Ministarstvo preporučuju kvalitet, rad, dobri nastavni program, obrazovna politika, na to treba da troše novac, a ne na bezvezarije.


NESREĆA U LESKOVCU: Povređeni suvozač preminuo u bolnici | Novosti.RS\nU saopštenju se navodi da je u ovoj nesreći jedna osoba zadobila teške telesne povrede usled kojih je preminula, a da nadležni u ovom tužilaštvu, u saradnji sa Policijskom upravom u Leskovcu, preduzimaju mere i radnje radi utvrđivanja svih bitnih činjenica konkretnog događaja.\nPrema nezvaničnim informacijama, ispituju se okolnosti da li je osumnjičeni tridesettrogodišnji vozač iz Vlasotinca pokušao da prikrije da je u saobraćajnoj nesreći povredio svog tridesetdevetogodišnjeg suvozača, iz jednog sela u opštini Gadžin Han, a navodno se proverava i to da li mu je u prikrivanju krivičnog dela neko pomogao.\nPovređeni čovek je u nedelju preminuo u Kliničkom centru u Nišu gde je transportovan iz leskovačke Opšte bolnice, a vozaču se na teret stavlja osnova sumnje za delo koje se zakonom kažnjava jednom do osam godina zatvora.\nSumnja se da je vozač izgubio kontrolu nad vozilom i sleteo sa puta kada je njegov suvozač zadobio teške telesne povrede opasne po život. Vozač je potom, prema nezvaničnim saznanjima, povređenog saputnika izvukao na put, zaustavio vozilo koje je naišlo i njime ga odvezao do Opšte bolnice u Leskovcu.\nMeđutim, lekarima je navodno rekao da je pacijent povrede zadobio padom sa terase. Proveravaju se i sumnje koje se odnose na to da se vozač, posle svega, vratio na mesto saobraćajne nesreće i da je, uz pomoć dve, za sada neidentifikovane, osobe svoje vozilo izvukao na put i odvezao ga do jednog vlasotinačkog sela.\nsaobraćajka saobraćajna nesreća Leskovac Suvozač


Građanske Inicijative | Advokatska komora Beograda da razmotri svoje stavove o besplatnoj pravnoj pomoći\n29 Aug Advokatska komora Beograda da razmotri svoje stavove o besplatnoj pravnoj pomoći\nBeograd, 29.08.2017. Saopštenje – Građanske inicijative izražavaju oštro neslaganje sa inicijativom Advokatske komore Beograda da se besplatna pravna pomoć u Srbiji ograniči isključivo na advokaturu.\nOrganizacije civilnog društva, koje se bave pružanjem pravne pomoći, rade striktno u zakonskim okvirima od samog nastajanja, što je inače mnogo duže nego „desetak godina“ koliko se navodi u pismu gospodina Gajića Ministarstvu. Potpuno neutemeljene optužbe o tome da se ove aktivnosti obavljaju mimo zakona, u situaciji u kojoj organizacije obezbeđuju građanima besplatne usluge koje im država nije obezbeđivala u dovoljnoj meri, a advokatura uopšte, smatramo kontraproduktivnim. Dodatno, napominjemo da su organizacije civilnog društva tokom dosadašnjeg obezbeđivanja pravne pomoći različitim društvenim grupama, razvile pravnu ekspertizu u pojedinim oblastima i specijalizovale se za određene oblasti prava – čega znamo da je svestan i gospodin Gajić i advokati koji se bave pružanjem pravne pomoći u okviru civilnog društva.\nU pismu se navodi i da „advokatura smatra da ne postoje relevantni argumenti da će pristup pravdi biti olakšan i delotvorniji za sve kategorije stanovništva ukoliko se proširi krug pružalaca besplatne pravne pomoći“. Jedna od preporuka Ujedinjenih nacija, u okviru Globalne studije o pravnoj pomoći, jeste da „civilno društvo i ostali nevladini akteri mogu da igraju ulogu u državnom okviru za pružanje pravne pomoći, kroz alternativne pružaoce pravne pomoći (paralegals – osobe obučene da daju pravnu pomoć bez kvalifikacija za advokata), pravne klinike na univerzitetima, ili ostale inicijative privatnog sektora koje pružaju pro-bono usluge“. Dalje se navodi da je u oblasti pružanja pravne pomoći „partnerstvo između države i civilnog društva ključno za … obezbeđivanje jednakog pristupa pravdi za sve“.\nTakođe, u izveštaju sačinjenom na zahtev Evropske komisije, u cilju procene kvaliteta nacrta Zakona o besplatnoj pravnoj pomoći, a nakon uvida u ove argumente advokatske komore, navodi se da je „uloga pravnih klinika i civilnog društva od ogromne važnosti. Oni konkretno i na dnevnom nivou pružaju besplatnu pravnu pomoć, posebno najugroženijim građanima.“\nPozivamo Advokatsku komoru Beograda da uvaži one aktere civilnog društva koji su omogućavali besplatnu pravnu pomoć ugroženim građanima kada im je ona bila neophodna. Podsećamo AKB da je civilno društvo uvek podržavalo sve napore advokature u izgradnji demokratskog društva. Advokatura i civilno društvo morali bi da budu saveznici, naročito u Republici Srbiji pred kojom trenutno stoje veliki izazovi u ostvarivanju građanskih prava i sloboda i uspostavljanju vladavine prava.


Vrati prirodi – Pridruži se i posadi drvo - ecofeminizam\njul 10, 2019 akcija, Delegacija Evropske unije u Srbiji, drveće, EU, EU info mreža, EXIT, priroda\nDelegacija Evropske unije u Srbiji, EU info mreža, EXIT fondacija i Omladinska prestonica Evrope Novi Sad (OPENS)organizuju akciju sadnje drveća na nekoliko lokacija u Vojvodini tokom jeseni. Akcija će narednih dana biti promovisana na EXIT festivalu i u tome će moći da učestvuju svi posetioci te muzičke manifestacije.\nNa OPENS State of EXIT zoni, posetioci mogu koracima da pomognu u oslikavanju krošnje drveta na platnu i tako se prijave za akciju sadnje drveća. Učesnici stiču mogućnost da osvoje karte za EXIT 2020. Platno sa oslikanim drvetom će nakon festivala biti postavljeno u Novom Sadu i drugim gradovima i imaće za cilj da poziva građane da se prijave na akciju sadnje drveća.\nPrve zelene korake načinili su šef za informacije, komunikaciju i medije Delegacije Evropske unije u Srbiji Pol Anri Prese i Valentina Antić iz organizacije OPENS.\nEvropska unija je svetski lider u zaštiti životne sredine. Pomozi da Srbija načini zeleni korak ka tim standardima i da zadrži svoju prirodnu lepotu. Pridruži nam se, posadi drvo“, kaže Prese.\nOPENS State of EXIT zona nalazi se kod tunela na Petrovaradinskoj tvrđavi, preko puta Regae bine. Svi zainteresovani za sadnju drveća mogu da se prijave na linku https://www.exitfondacija.org/treezone.\nU toku testiranje rada Regionalnog centra za upravljanje otpadom


Konferencija: Otvaranje poglavlja 30 – Šta nam predstoji? - ISAC Fund\n\_Programi\_Ekonomski odnosi sa inostranstvom\_Konferencija: Otvaranje poglavlja 30 – Šta nam predstoji?\nKonferencija: Otvaranje poglavlja 30 – Šta nam predstoji?\nU okviru svog višegodišnjeg projekta „Praćenje i podrška pretpristupnim pregovorima Srbije sa EU u poglavljima 30 i 31“ koji sprovodi uz podršku Ministarstva spoljnih poslova Švedske i Fondacije za otvoreno društvo, ISAC je 13. marta 2018. godine u Beogradu organizovao konferenciju „Otvaranje poglavlja 30 – šta nam predstoji?“, na kojoj su učestvovali predstavnici tima za pregovore Srbije o pristupanju EU, predstavnici Vlade Srbije, Evropske unije, kao i nezavisni eksperti. U nastavku možete pronaći kratak izveštaj sa konferencije kao i pregled glavnih poruka predstavljenih tokom održanih panela.\nŠef Tima za pregovore, Tanja Miščević rekla je da je Srbija pregovaračko poglavlje 30 otvorila sredinom decembra 2017. a pored članstva u Svetskoj trgovinskoj organizaciji (STO) drugo merilo za njegovo zatvaranje je predstavljanje Akcionog plana za usklađivanje zakonodavstva i međunarodnih sporazuma s pravnim tekovinama EU i jačanje administrativnih i kontrolnih kapaciteta za sprovođenje tih tekovina. STO u svom članstvu ima i EU i svaku pojedinačnu članicu Unije i prilikom njenog širenja se traži da nove članice Unije postanu i članice STO, kao i da pokažu da se ponaša kao članica, a za takvu procenu potrebno je bar godinu dana, rekla je Miščević. „U našem je najboljem interesu članstvo u STO i nadam se da će rasprave indukovane otvaranjem poglavlja 30 biti uspešno nastavljene“. Rasprava o članstvu u STO će nesumnjivo zahtevati dodatne razgovore i objašnjenja, a jedno od pitanja koje može da otvori ozbiljnu političku raspravu jesu bilateralni sporazumi o slobodnoj trgovini. Podsetivši da je okvirni rok za pristupanje zemalja zapadnog Balkana 2025. godine, Miščević je istakla da to znači da svi pregovori moraju da se završe do 2023, jer je potrebno godinu i po do dve da sve članice EU i Srbija ratifikuju sva potrebna dokumenta i da se organizuje referendum o pristupanju Uniji. Nemamo previše vremena da ispunimo merila i završimo pregovore o članstvu u STO, upozorila je Miščević.\nTanja Dinkić, zamenica predsednika pregovaračke grupe za poglavlje 30 u Ministarstvu trgovine, turizma i telekomunikacija ocenila je da se otvaranjem poglavlja ubrzava proces pristupanja STO. Navela je da su skrinizi za oba poglavlja završeni 2014, a da je Srbija bila spremna za pregovore već 2015. Dinkić je podsetila da se Srbija obavezala da će pristupanjem u EU ukinuti sve sporazume o slobodnoj trgovini s trećim zemljama i da će otkazati ili izmeniti sporazume o ekonomskoj saradnji koji sadrže klauzulu najpovlašćenije nacije. Srbija, dodala je, ima 127 sporazuma o ekonomskoj saradnji, od kojih oko 90 ima klauzulu najpovlaščenije nacije. Srbija može da sklapa bilateralne sporazume sve dok ne postane članica EU, ali da ti sporazumi sadrže klauzule da prestaju da važe ulaskom u EU i da zemlje nemaju pravo da od Srbije traže kompenzaciju, rekla je ona.\nDejan Ralević, član Radne grupe za poglavlje 30 Tima za pregovore ispred Ministarstva spoljnih poslova je naveo da su oko teme Razvojne i humanitarne pomoći najviše angažovani njegovo matično ministarstvo i Ministarstvo unutrašnjih poslova. Ova oblast će biti u nadležnosti Ministarstva spoljnih poslova, i da će predstavljati spoljnopolitički instrument iz domena meke moći/ Srbije sa kojim će se upravljati na osnovu interesa. Takođe, naveo da EU ne očekuje od novih članica da imaju izdvajanja za ovu oblast kao stare države članice (0,7 BDP), i istakao da Srbija svakako već sad daje deo svog BDP-a na humanitarnu i razvojnu pomoć, ali se to ne čini na sistematičan i organizovan način, već ad-hoc.\nŠefica odseka za evropske integracije i ekonomska pitanja u Delegaciji EU u Srbiji Radica Nusdorfer rekla je da Prema njenoj oceni, članstvo u STO neće biti veliki izazov s tehničke tačke gledanja, jer je Srbija uradila „lavovski deo posla“, ali može biti izazov s gledišta javnog mnjenja. Ono što predstoji je ukidanje apsolutne zabrane trgovine GMO i okončanje pregovora sa četiri članice STO – SAD, Ukrajinom, Rusijom i Brazilom. Zakonodavstvo EU podrazumeva strogu kontrolu GMO, a Srbija će njegovim usvajanjem biti mnogo zaštićenija, rekla je Nusdorfer. „Možete biti sigurni da je nešto bezbedno ako je autorizovano u EU“. Do sada svi argumenti članica EU protiv takvih genetski modifikovanih proizvoda bili su odbačeni na naučnoj bazi, dodala je ona. U cilju veće bezbednosti hrane, kao i većih mogućnosti za investicije i privredni rast, Nusdorfer je kazala da Srbija treba da radi na usvajanju zakona o GMO koji je najveća prepreka i poteškoća za pridruživanje STO. „Dozvoliti kontrolisanu trgovinu GMO mnogo je bolje nego da uvedete potpunu zabranu, a da nemate nikakvu kontrolu, što je trenutno situacija u Srbiji“, rekla je Nusdorfer, dodajući da je samo trgovina, a ne i uzgoj GMO preduslov za članstvo u EU. Gospođa Nursdorfer je takođe istakla da će EU pomoći Srbiji u slučaju neprincipijelnih zahteva u bilateralnim pregovorima oko STO.\nOlivera Jocić, pomoćnica ministra trgovine, turizma i telekomunikacija je navela da je Srbija pregovore sa STO počela 2005, da je trebala ući 2011, i da su do tada okončani pregovori sa 12 država članica, a da je su pregovori praktično zaustavljeni sa poslednjim sastankom Grupe za pregovore koji se održao 2013. godine. Navela je da je besmisleno objašnjavati koristi od članstva u jednoj globalnoj organizaciji, gde su 164 države članice, a van članstva u Evropi su samo Srbija, Bosna i Hercegovina i Belorusija. Takođe je navela da je istina da Srbija ima većinu svoje trgovine pokrivene sporazumima o slobodnoj trgovini, ali da ne postoji funkcionalni mehanizam za rešavanje trgovinskih sporova kakav postoji u STO, te da bi nam samo članstvo donelo i mogućnost da se odupremo neprincipijelnim potezima partnera.


PU Visoko: Bilten aktivnosti za 28.12.2017. – Visoko.ba\nBilten aktivnosti PS Visoko za dan 28.12.2017. godine , dostavlja se ;\nOvim putem Vam dostavljamo informaciju o poduzetim mjerama i radnjama od strane policijskih službenika Policijske stanice Visoko za dan 28.12.2017. godine :\n1. Na području PS Visoko za navedeni dan prijavljeno je jedno krivično djelo teške krađe ( član 287. KZ FBIH )\n3. Prijavljene su tri saobraćajne nezgode u kojima je jedno lice zadobilo lakše tjelesne povrede dok je na vozilima nastupila manja materijalna šteta.\n4. Policijski službenici kontrolisali su 43 vozača i vozila, kojom prilikom je izdato ukupno 8 prekršajnih naloga. Prema strukturi prekršaja vozači su sankcionisani za prekršaje počinjene u saobraćaju kao što su: upravljanje vozilom pod uticajem alkohola, nepropisno parkiranje, neposjedovanje potrebne opreme, prekoračenje brzine i dr.\n← Prigodno druženje i Izvještajna skupština RK “Bosna-Veterani” Visoko\nDanas završni dan Novogodišnjeg turnira →\nSDP Visoko: Izražavamo zabrinutost zbog prijedloga imenovanja NO JKP “Visoko” Visoko\nJKP „Visoko“: Plan odvoza smeća za Novu godinu